9 Απρ: Σύσκεψη ιδιωτικών υπαλλήλων / Πάργα\nτι; : συνέλευση\tθεματική : εργασία, οργάνωση\tαπό : Αγωνιστική Έργατική Συσπείρωση στον Επισιτισμό-Τουρισμό (ΛΑΝΤΖΑ)\nΠαρασκευή 9 Απριλίου 2021 στις 19.30\nΠού : Πάργα\nΣύσκεψη ιδιωτικών υπαλλήλων\nΒρισκόμαστε ένα μήνα πριν τo άνοιγμα της τουριστικής περιόδου. Συνεχίζουμε να δεχόμαστε συνεχή πλήγματα από την κυβέρνηση που μας καλεί να ζήσουμε με πενιχρά επιδόματα (για όσους τα λαμβάνουν) ενώ την ίδια ώρα επιδοτείται αδρά η μεγαλοεργοδοσία του κλάδου. Μέσα στην καραντίνα η ηγεσία της Ομοσπονδίας υπέγραψε στα γρήγορα νέα διετή σύμβαση που κατηγοριοποιεί και διασπά το κλάδο σε παλιούς και νέους , σε εργαζόμενους που δουλεύουν σε μικρά και μεγάλα ξενοδοχεία και σε εργαζόμενους που δουλεύουνε σε υψόμετρο πάνω και κάτω των 600 μέτρων!!!\nΤην ίδια ώρα η κυβέρνηση ετοιμάζει νέο νόμο για τη «διευθέτηση» της εργασίας μετατρέποντας τις ζωές μας σε λάστιχο υποταγμένες στην κερδοφορία των κυρίαρχων επιχειρηματικών συμφερόντων στο κλάδο. Με αυτό το νόμο πετάνε ακόμα και αυτή τη σύμβαση που έχει υπογραφεί στο καλάθι των αχρήστων, επιβάλλοντας εξευτελιστικές ατομικές συμβάσεις εργασίας.\nΩς ΛΑΝΤΖΑ, κίνηση εργαζομένων στο τουρισμό-επισιτισμό δε θα κάτσουμε με τα χέρια σταυρωμένα. Καλούμε σύσκεψη τη Παρασκευή 9/4 (ημέρα κινητοποίησης πολλών σωματείων του κλάδου μας) στις 7:30 μμ στη πλατεία Κανάρη σε συντονισμό με την ΑΓΩΝΙΣΤΙΚΗ ΠΑΡΕΜΒΑΣΗ ιδιωτικών υπαλλήλων ΠΕ Πρέβεζας για να προγραμματίσουμε τη παρέμβασή μας το επόμενο διάστημα.\nΛΑΝΤΖΑ Πάργας κίνηση εργαζομένων στο τουρισμό-επισιτισμό\nπηγή : https://www.lantza.org.gr/λαντζα-πάργας-παρασ…


ΕΘΝΙΚΟ FORUM: Μηνυτήρια αναφορά Δ. Αβραμόπουλου εναντίον δύο μαρτύρων για τη Novartis\nΜηνυτήρια αναφορά Δ. Αβραμόπουλου εναντίον δύο μαρτύρων για τη Novartis\nΜηνυτήρια αναφορά εναντίον δύο προστατευομένων μαρτύρων στην υπόθεση Novartis για ψευδορκία, συκοφαντική δυσφήμιση και ψευδή καταμήνυση, κατέθεσε πρώην υπουργός Υγείας και νυν επίτροπος στην ΕΕ Δημήτρης Αβραμόπουλος.\nΟ κ. Αβραμόπουλος κάνει λόγο για «ψευδομάρτυρες», υποστηρίζοντας πως «δεν υπάρχει ούτε μία λέξη των μαρτυριών η οποία να μην είναι ψευδής, αυταπόδεικτα και εμφανέστατα».\nΖητά από τον αντεισαγγελέα του Αρείου Πάγου την επανεξέταση του καθεστώτος προστασίας που απολαμβάνουν οι μάρτυρες, ώστε οι δύο «να οδηγηθούν στη Δικαιοσύνη».\nΟ πρώην υπουργός τονίζει ότι «έχει απόλυτη εμπιστοσύνη στην Ελληνική Δικαιοσύνη και πιστεύει ότι σύντομα θα αποκαλυφθεί η σκευωρία και θα λάμψει η αλήθεια».


Οι ποιητές που αγάπησα και άλλες μικρές και μεγάλες ιστορίες λόγου (Ανθολόγιο Ποίησης): Kερύνεια /Λεόντιος Α. Κατσιγιάννης\nKερύνεια /Λεόντιος Α. Κατσιγιάννης\nΕσείς που ξεφαντώνετε ως τα χαράματα\nστην Άγια Νάπα και τη Λεμεσό,\nτο στρίφωμα λύστε, ν’ αγοράσετε\nλίγο σεβασμό. Σωπάστε!\nΠίσω απ΄ τον Πενταδάκτυλο\nαγρυπνάει η Κερύνεια.\nπου ’βαλε τα στήθια της μπροστά.\nΚλεισμένη σε μια παλιά καρτ ποστάλ,\nτην αστραπή περιμένει καρτερικά


ΔΗΜΗΤΡΗΣ ΚΑΖΑΚΗΣ: Η Ελληνική Πομπηία\nΔημοσιεύτηκε στο Ποντίκι, 22/9/2011\nChilloutbuddy 26 Σεπτεμβρίου 2011 - 12:03 μ.μ.\nO χρυσός σήμερα είναι στα $1.620/ουγγιά\nride 26 Σεπτεμβρίου 2011 - 10:56 μ.μ.\nagorase tora rpin prolavi kai anevi ;)\nΣΤΑΜΟΣ 26 Σεπτεμβρίου 2011 - 11:42 μ.μ.\nηρθε η ωρα ......!!!!!\nΑνώνυμος 27 Σεπτεμβρίου 2011 - 11:38 π.μ.\nΕφη Μηδιατη 27 Σεπτεμβρίου 2011 - 3:01 μ.μ.\nειναι τα σχεδια των αρχηγων του πλανητη που μας εφτασαν ως εδω.συντομα θα καταρρευσει ολη η Ευρωπη οικονομικα.ισως και η Αμερικη αν και φαινεται δυσκολο.παντως η ανοδος της Ρωσσιας και Κινας δειχνει πιθανοτατη.ηδη οτι φοραμε ειναι κινεζικο.θα μας φορεσουν τα δυο ποδια σε ενα παπουτσι,και τι σκληρα που ειναι.....\nChilloutbuddy 27 Σεπτεμβρίου 2011 - 3:14 μ.μ.\nμπα αν κατερρεύσει το ευρώ ο πλανήτης θα αγοράσει δολάριο, και τότε ο χρυσός θα πέσει κι'άλλο.\nΓι'αυτό έχει πέσει τώρα, γιατί έχουν κοπάσει οι φήμες για τύπωμα στην αμερική και ξανάρχισαν να αγοράζουν δολάρια.\nΟ χρυσός είναι υποκατάστατο του δολαρίου όχι του ευρώ.\npapas 27 Σεπτεμβρίου 2011 - 11:44 μ.μ.\nΟ χρυσός ΔΕΝ είναι υποκατάστατο.. είναι "αληθινό" χρήμα !!!\nΟποτε η επιλογή είναι αναμεσα σε ..\nα) 6.000 χρόνια ιστορίας που αποδεικνύουν την αξία του χρυσού ως ασφαλές καταφύγιο και πραγματικό χρήμα.\nβ) 300 χρόνια ενός απατηλού χρηματοπιστωτικού συστήματος που πήρε το εκδοτικό προνόμιο από εθνικά κυρίαρχα κράτη, με κλασματικά αποθετικά χωρίς αντίκρισμα και με το τσουνάμι του "χάρτινου" χρήματος (Fiat currency) να παγιδεύει νοικοκυριά, ιδιώτες, εταιρίες και κράτη ολόκληρα σε αιώνιο χρέος. Και όταν δεν μπορείς να πληρώσεις, παίρνουν ως αντάλλαγμα τις πηγές της πραγματικής οικονομίας.\nχμμμ... η επιλογή δική σας ..\nChilloutbuddy 28 Σεπτεμβρίου 2011 - 4:40 π.μ.\n"αληθινό" χρήμα με εισαγωγικά είναι σχήμα οξύμωρο ρε φίλε.\nΗ θα είσαι φανατίλα χρυσοκάνθαρος ή όχι, ντεμέκ δε γίνεται :)\nΑντιμνημονιακός 28 Σεπτεμβρίου 2011 - 10:17 π.μ.\nΚύριε Καζάκη, μου προκαλεί εντύπωση για το γεγονός ότι δεν αναφέρεστε στην εσωτερική υποτίμηση που γίνεται στην χώρα μας εξ αιτίας του ευρώ.\nΑτός ο όρος (εσωτερική υποτίμηση δηλαδή οι μειώσεις των μισθών), πιστεύω ότι δεν έχει να κάνει σε τίποτα με την μείωση του χρέους και τα μέτρα που παίρνονται μόνον για ''την διάσωση της χώρας'' δεν παίρνονται.\nΑν μάθει ο κόσμος ότι φταίει το ευρώ για ότι γίνεται, τότε θα καταρριφθεί ο μύθος ότι ''φταίει ότι έγινε τα τελευταία 30 χρόνια'', ''μαζί τα φάγαμε'' κλπ. και θα καταλάβει ότι αν δεν φύγυμε από το ευρώ μας περιμένουν βουλγάρικοι μισθοί (200 ευρώ μηνιαίως).\ncristo montecristo 29 Σεπτεμβρίου 2011 - 9:17 μ.μ.\nΤα περισσότερα ανεπτυγμένα κράτη έχουν ένα συνολικό εθνικό χρέος (κρατικό και ιδιωτικό μαζί) από 300%-500%.\nΑυτό έχει δημιουργηθεί γιατί ως τα αγαπημένα παιδιά του καπιταλισμού και ίσως και οι κρυφοί κυβερνήτες του οι τράπεζες έχουν (παρά τους τυπικούς θεσμικούς περιορισμούς) στην ουσία εξασφαλίσει το ελεύθερο να παρέχουν δάνεια απεριόριστα σε ποσότητα χρήματος προς όποιον θεωρούν αξιόπιστο δανειολήπτη. Στην ουσία δεν τους πολυενδιαφέρει η φερεγγυότητα του δανειολήπτη αφού - σαν παράδειγμα - όταν με ίδιο κεφάλαιο 10 μπορούν να δανείσουν 100 με ετήσιο επιτόκιο 5%, τότε και οι μισοί δανειολήπτες να αποδειχθούν αφερέγγυοι, παρόλα αυτά έχουν πάρει πίσω το κεφάλαιό τους μόνο από τους τόκους των φερέγγυων μέσα σε 4 χρόνια!\nΚυριολεκτικά οι τράπεζες έχουν πλημμυρίσει τον πλανήτη με χρήματα (καταγραφές σε τραπεζικούς λογαριασμούς καλύτερα - σκόπιμα το μετρητό απουσιάζει στις συναλλαγές) που έχουν χαθεί γιατί έχουν πάει σε λαμόγια, σε κράτη τύπου Νότια Ευρώπη, σε αποτυχημένες μπίζνες, σε λάθος πονταρίσματα στα παράγωγα και ότι άλλο θες. Κυριολεκτικά αυτό το παραμύθι ότι ρευστοποιούμε εγγυήσεις δανείων και μετά πληρώνουμε όσους μαζεύονται στο ταμείο μας για να σηκώσουν τα λεφτά τους δεν είναι κάν ένα πιστευτό παραμύθι. Και μάλιστα στην κρίση όταν πχ όλες οι τράπεζες έχουν δώσει 100 για σπίτια που λόγω της πτώσης της αξίας τους αξίζουν 60 και ταυτόχρονα κανείς δεν έχει διάθεση να τα αγοράσει τότε καταλαβαίνεις ότι οι τράπεζες παίζουν το παιχνίδι "μάζευε τους τόκους για κάποια χρόνια και μετά στα @ρχίδι@ μας, στο κάτω - κάτω θα μας μείνει και ένα σπίτι - έτσι κι αλλιώς χωρίς χρήμα δικό μας δόθηκε το δάνειο ή καλύτερα με χρήμα από το πουθενά".\nΚυριολεκτικά αυτό το τραπεζικό παράδοξο του να δανείζεις λεφτά που δεν έχεις, έχει γιγαντώσει μια γενική και τεράστια φούσκα. Αφού αυτός που εκδίδει μετρητό είναι πάντα μια κεντρική τράπεζα δήλαδή κι αυτή τράπεζα, μάλλον είναι ενδιαφέρον να δούμε πως θα τελειώσει αυτή η ασταθής ισορροπία, με το ξεφτήλισμα των τίτλων κρατικών χρεών είτε και του νομίσματος είτε και των 2. Κατά τη γνώμη μου πρώτα θα εξεφτελιστούνε τα κουρελόχαρτα που αναγνωρίζουν στον τάδε πιστωτή ότι το τάδε κράτος του χρωστάει τόσα και μετά και τα χαρτια με το πρόσωπο του βασιλιά. Με πληθωρισμό μάλλον γιατί ο πόλεμος ματαιώνεται συνεχώς αφού όλοι οι παίχτες έχουν πυρηνικά κουμπούρια και άρα....\nΕκτός και αν γίνει κάτι ξεχωριστό όπως να πάμε και να πάρουμε τα λεφτά μας μια συγκεκριμένη ημερομηνία όλοι από όλες τις τράπεζες - όπως ρότεινε κάποια στιγμή ο Ερίκι Καντονά - και απορώ γιατί κουκουλώθηκε τόσο γρήγορα η δύναμη του επιχειρήματός του.\nΟτι δηλαδή το καπιταλιστικό σύστημα που στηρίζει και στηρίζεται από τις τράπεζες θα πάθει χοντρή πλάκα αν όλοι μια μέρα πάνε συγχρονισμένα να σηκώσουν τα λεφτά τους από τις τράπεζες. Γιατί δεν υπάρχουν εκεί και αν η κεντρική τράπεζα τις καλύψει με κοπή μετρητού τότε θα κυκλοφορήσει τόσο χρήμα εκτός τραπεζικού συστήματος που στο τέλος θα ρθούνε τα πάνω κάτω (συγγνώμη η φαντασία μου και οι γνώσεις μου δεν μπορούνε να πάνε παράπερα).\nπρίγκηπας Μίσκιν 30 Σεπτεμβρίου 2011 - 7:17 μ.μ.\nβρισκόμαστε στην αρχή ενός παγκόσμοιου οικονομικού κραχ, όπως και ο ίδιος έχετε εκτιμήσει. Μπορεί αυτή η καταστροφή να αποδειχτεί σωτήρια για τη χώρα μας, με την έννοια ότι θα αποτελέσει τροχοπέδη στα σχέδια της κυβέρνησης, των γερμανών ή όποιων άλλων εποφθαλμιούν στο διαμελισμό της ελλάδας και στην αρπαγή της περιουσίας της;\nperisian 1 Οκτωβρίου 2011 - 1:27 μ.μ.\nΑν θέλεις τη γνώμη μου τροχοπέδη στα σχέδια της εξουσίας μπορεί να αποτελέσει μόνο η ωριμότητα, η γνώση και η εγρήγορση του λαού. Μη ψάχνεις ελπίδες αλλού δεν υπάρχουν. Έτσι ήταν πάντα έτσι είναι και τώρα.\nπρίγκηπας Μίσκιν 2 Οκτωβρίου 2011 - 12:13 π.μ.\nαυτά χθες και σήμερα μόνο. Όταν στο πλάνο φανεί και ο λαός θα είμαι η πρώτη που θα τον καλωσορίσω\nChilloutbuddy 2 Οκτωβρίου 2011 - 1:56 μ.μ.\nοι τράπεζες δεν δανείζουν λεφτά που δεν έχουν, δανείζουν τις καταθέσεις των πελατών τους + δάνεια που παίρνουν από άλλες τράπεζες. Ότι περισσέψει το επενδύουν σε χρεόγραφα και κάτι ψιλά το αφήνουν ταμείο για να έχει ο κόσμος όταν πηγαίνει στο ΑΤΜ.\nΠάρε οποιονδήποτε ισολογισμό οποιασδήποτε τράπεζας και θα το διαπιστώσεις και μόνος σου:\nκαταθέσεις + δάνεια από άλλες τράπεζες + μετοχικό κεφάλαιο = χορηγήσεις + μετρητά + χρεόγραφα. Το σκέλος αριστερά απ'το ίσον είναι πού βρήκα τα λεφτά (παθητικό) το δεξιά απ'το ίσον σου δείχνει τί τα έκανα. Όλοι τα υπόλοιπα κονδύλια είναι ψιλολόγια.\nΕπίσης στον ίδιο ισολογισμό θα δεις ότι τα μετρητά είναι ανά πάσα στιγμή γύρω στο 10% των καταθέσεων, άρα με αυτό το 10% θα πρέπει να καλύψουν το "ενδεχόμενο Καντονά". Από το σύνολο των καταθέσεων σύμφωνα με στοιχεία της ΚΤΕ (Μάϊος '11) στην Ελλάδα το 66% είναι κράτος, επιχειρήσεις και κλειστές καταθέσεις προθεσμίας από αυτές που θέλουν κάποιες μέρες προειδοποίηση για να τις αποσύρεις και συνήθως έχουν και πρόστιμο αν το κάνεις άρα ξέχνα τα αυτά. Τα υπόλοιπα 34% είναι καταθέσεις από ιδιώτες/νοικοκυριά. Άντε πες λοιπόν ότι έπεισες τους μισούς να τα βγάλουν όλα τους τα λεφτά αύριο, που σιγά ο άλλος που έχει τις οικονομίες της ζωής μέσα μην δεχτεί να τις κουβαλήσει σπίτι του να ιδρώνει μετά πότε θα μπει ο διαρρήκτης να του τις φάει. Γιατί αυτό θα πρέπει να κάνει, αν τις βάλει σε άλλη τράπεζα δώρο άδωρον. Αλλά πές, έστω λοιπόν ότι γίνεται το πρωτόγνωρο φαινόμενο στην ιστορία οι μισοί έλληνες να συνεννοηθούν και να κάνουν κάτι όλοι μαζί (να σου θυμίσω εδώ ότι ούτε ο Ολυμπιακός στο champions league δεν έχει 50% ποσοστό τηλεθέασης). Και πες ότι οι τράπεζες δε θα το έχουν πάρει γραμμή για να αυξήσουν το 10%. Μιλάμε ότι θα αποσυρθούν συνολικά 34% των καταθέσεων δια δύο = 17%. Το 10% θα καλυφθεί απ'το ταμείο που έχουν ήδη οι τράπεζες, άρα θα τους λείψει το 7% δηλαδή 14δις. Ε θα σου πούν περάστε αύριο μεθαύριο μέχρι να έρθουν τα φορτηγά με τα παντακοσάρικα απ'το τυπογραφείο (ή από όπου σκατά έρχονται τώρα που είμαστε στην ΕΕ), άντε το πολύ να στείλει κι ο Πάγκαλος καμμιά διμοιρία ματ αν μαζευτεί κόσμος και φωνάζει.\nΕλπίζω να σου απάντησα κάπως γιατί η ιδέα Καντονά είναι μεν χαριτωμένη αλλά ανεφάρμοστη.\ncristo montecristo 2 Οκτωβρίου 2011 - 8:38 μ.μ.\nΤο πλοίο πάει προς τα παγόβουνα της Δύσης\nΓνωστή η πορεία του\nΑπό τους βάρβαρους που τον πλούτον μας ορέχτηκαν\nΚαι τον υποθαλάσσιο\nΚαι την ωραίαν θάλασσα\nΚαι τα νησιά μας\nΤην ίδρυση από ημάς του δικού των πολιτισμού\nΑυτή η έπαρσις του Ελληνα κάπου πρέπει να τελειώνει\n- λέγουν οι άλλοι -\nΚαι οι κακές του συνήθειές\nΚαι η γλώσσα του στο τέλος – τέλος\n(που τόσον ομοιάζει με των ιδρυτών της)\nΚράτα γερά καπετάνιε το τιμόνι\nΚαι μη φοβάσαι τους πάγους\nΔικοί μας είναι – των βαρβάρων\nΚαι κει θα εύρεις φιλόξενο καταφύγιο\nΚαι συ και οι δικοί σου\nΓιατί τηρήσατε τα συμφωνημένα\nΓια το καράβι\nΠου μες την πυκνή τη νύκτα\nΚαι τους ήχους της ορχήστρας\nΘα βυθίζεται αύτανδρο\nΚι εσύ και εμείς\nΘα πάρουμε την αμοιβή των ασφαλίστρων\nΜοιρασμένη δίκαια και τηρώντας τα συμφωνημένα\nΔιότι μήδισες και το αξίζεις\nΚαι η περιφρόνησίς μας – κατά εσού και των ομοίων σου –\nδεν θα πρέπει να σε αγγίζει\n«ΚΑΡΑΒΙΑ ΣΤΗ ΜΕΣΗ ΤΗΣ ΚΡΙΣΗΣ»\n«ΚΙ ΕΝΟΣΩ ΒΑΦΕΙΣ ΝΑΣΟΥ ΚΑΙ Ο ΚΑΒΑΦΗΣ»\nΤου ποιητή Χρήστου Μαστροχρήστου\nKyriakos 2 Οκτωβρίου 2011 - 11:23 μ.μ.\nKyriakos 3 Οκτωβρίου 2011 - 12:20 π.μ.\nΜε βάση το πραγματικό χρήμα των καταθέσεων, οι τράπεζες δημιουργούν και δανείζουν λογιστικό χρήμα πολλαπλάσιας αξίας. Η πρακτική αυτή λέγεται Fractional-Reserve Banking (http://en.wikipedia.org/wiki/Fractional_reserve_banking) και αφήνει τις τράπεζες εκτεθειμένες στις μαζικές αναλήψεις (http://en.wikipedia.org/wiki/Bank_run), αφού το πραγματικό χρήμα που διαθέτουν αντιστοιχεί μόνο σε ένα μικρό ποσοστό των καταθέσεων των πελατών τους.\nΕίναι ένα είδος περιορισμένου δικαιώματος δημιουργίας χρήματος, που θα ήταν αδύνατο αν το ίδιο το χρήμα είχε αξία, αντί απλά να αντιπροσωπεύει μια αόριστη, θεωρητική αξία. Η τράπεζα μπορεί να χορηγήσει λογιστικά ευρώ πολλαπλάσια των καταθέσεών της, δε θα μπορούσε όμως -για παράδειγμα- να χορηγήσει χρυσό πολλαπλάσιο των καταθέσεών της.\nΠροσωπικά, η ιδέα του Καντονά μου άρεσε. Αφού οι καταθέσεις μας δίνουν στις τράπεζες δικαίωμα χορήγησης δανείων πολλαπλάσιας αξίας, δε νομίζω οτι θα χαίρονταν ιδιαίτερα αν μας έβλεπαν να τις αποσύρουμε. Ειδικά οι ελληνικές τράπεζες, που ως γνωστόν είναι μπατιρημένες και επιβιώνουν με κρατικές επιδοτήσεις και δάνεια από την ΕΚΤ, δε νομίζω οτι θα βαράγαν παλαμάκια καθώς θα έβλεπαν τη ρευστότητά τους να μειώνεται κι άλλο!\nChilloutbuddy 3 Οκτωβρίου 2011 - 7:05 π.μ.\nΚυριάκο ναι, τα έχω ξανακούσει.\nΑπλά δεν ισχύει, κι όποιος τα λέει δεν έχει καταλάβει πως λειτουργεί το FRB.\nΔείξε μου οποιονδήποτε ισολογισμό τράπεζας που λέει ότι οι χορηγήσεις είναι πολλαπλάσιες των καταθέσεων.\nKyriakos 3 Οκτωβρίου 2011 - 9:06 π.μ.\nΟι χορηγήσεις δεν είναι πολλαπλάσιες των καταθέσεων, είναι πολλαπλάσιες των μετρητών. Η χορήγηση καταγράφεται ως κατάθεση στο λογαριασμό του δανειζόμενου, δεν αντιστοιχεί όμως σε μετρητά –είναι λογιστική εγγραφή. Αν όλοι οι δανειζόμενοι και όλοι οι αυθεντικοί καταθέτες ζητούσαν τα λεφτά τους ταυτόχρονα, η τράπεζα δεν έχει τα χρήματα για να τους καλύψει.\nChilloutbuddy 3 Οκτωβρίου 2011 - 11:13 π.μ.\nΜα και η κατάθεση δεν αντιστοιχεί σε μετρητά, ελάχιστος κόσμος πάει στην τράπεζα να καταθέσει μετρητά, όλοι καταθέτουν εγγραφές σε βιβλία. Αυτό δε σημαίνει ότι δεν αντιστοιχούν σε χρήματα.\nKyriakos 3 Οκτωβρίου 2011 - 12:57 μ.μ.\nΗ εγγραφή υποτίθεται ότι αντιστοιχεί σε κάτι με φυσική υπόσταση, που μπορείς ανά πάσα στιγμή να ζητήσεις πίσω από την τράπεζα. Αυτό δεν ισχύει γιατί η τράπεζα δανείζει (και εγγράφει σε λογαριασμούς) χρήματα για οποία δεν έχει αντίκρισμα σε μετρητά. Δε λέω ότι η εγγραφή δεν αντιπροσωπεύει χρήματα, λέω ότι τα χρήματα αυτά δεν υπάρχουν σε φυσική μορφή (μετρητά) αν οι πελάτες τα απαιτήσουν, και αυτό είναι που «σπάει» την τράπεζα σε περίπτωση μαζικών αναλήψεων.\nChilloutbuddy 3 Οκτωβρίου 2011 - 2:38 μ.μ.\nόμως οι άνθρωποι ποτέ δεν ζητάν σημαντικές ποσότητες σε μετρητά, γιατί ένα βουνό μετρητών είναι ο πιό ηλίθιος και επικίνδυνος τρόπος να συναλάσσεται κανείς, και κανείς ποτέ δε θα μπει σε τέτοια διαδικασία μόνο και μόνο για να δει αν ο Καντονά είχε δίκιο. Επομένως οι ηλεκτρονικές συναλλαγές παραμένουν ο πιό πρακτικός τρόπος, και τα μετρητά είναι εντελώς δευτερεύοντα.\nΣόρι που σε πάω κόντρα αλλά έχω την άποψη ότι χάνουμε την ουσία, το τραπεζικό σύστημα έχει τρομερά προβλήματα και τραβάει την κοινωνία και την οικονομία στον πάτο, αλλά τα προβλήματα δεν είναι στη λογιστική, είναι στην ανήθικη εμπορική πρακτική και στον εκβιασμό που κάνουν στις κυβερνήσεις παγκοσμίως.\nKyriakos 3 Οκτωβρίου 2011 - 2:54 μ.μ.\nΜη ζητάς συγνώμη.\nΜέσα από τις κόντρες αναδεικνύεται η αλήθεια :-)\ncristo montecristo 3 Οκτωβρίου 2011 - 2:56 μ.μ.\nκάπου σίγουρα διαφωνούμε και δεν με ενδιαφέρει και να συμφωνήσω μαζί σου. καταρχήν μιλάω για απόσυρση μετρητών και μου λες ότι υπάρχουν πολλές καταθέσεις προθεσμιακές. Αφού το ψάχνεις τόσο πολύ μακριά να το ψάξω και εγώ. Κλείνω πανευρωπαικό ραντεβού σε 6 μήνες μέχρι να γίνουν όλες οι προθεσμιακές καταθέσεις, καταθέσεις ταμιευτηρίου και μετά σε μια συγκεκριμένη ημερομηνία να πάρουμε όλοι οι ευρωπαίοι πολίτες τα λεφτά μας από όλες τις τράπεζες επί ευρωπαικού εδάφους. Πείθω τους μισούς. Τώρα πόσο είναι το ποσό που πρέπει να δώσουν οι τράπεζες σε ρευστό? Αν δεν μπορείς να μου το πείς θα σου το πω εγώ σε λίγες μέρες και μάλλον θα τρομάξεις. Ομως προτιμώ να το ακούσω από το στόμα σου ή καλύτερα από το πληκτρολόγιό σου.\nΕπίσης κάτι άλλο. Ενας εργολάβος έχει κτίσει ένα διαμέρισμα έχει πάρει τα λεφτά του δανείου από τον αγοραστή και τα έχει αφήσει στην τράπεζα. Το έχει πουλήσει 100.000 και τόσο είναι το δάνειο που έδωσε η τράπεζα στον αγοραστή. Με την κρίση τώρα αξίζει 60.000. Ακόμη κι αν η τράπεζα δεν πληρωθεί από τον αγοραστή και το βγάλει στον πληστειριασμό θα πάρει 60.000. Στον κερδοσκόπο - κατασκευαστή η τράπεζα χρωστάει το ποσό της λογιστικής κατάθεσής του - 100.000 (για λόγους απλοποίησης θεωρούμε όλες τις τράπεζες σαν μία τράπεζα). Ακόμη και αν επισπεύσει τις διαδικασίες στον πληστειριασμό και πάρει 60.000 έχει ένα λογιστικό έλλειμμα 40.000 από ένα μόνο διαμέρισμα. Φαντάσου 1.000.000 διαμερίσματα και 10.000 κατασκευαστές να σηκώνουν τα λεφτά τους όλοι μαζί σε μια νύχτα. Ταμειακό έλλειμμα τραπέζης σε ρευστό 40.000.000.000 μόνο από την πτώση της τιμής των ακινήτων λόγω κρίσης.\nΕπέκτεινε το συλλογισμό σε δάνεια προς αποτυχημένες επιχειρήσεις που έχουν μετατραπεί σε κουφάρια και που τα κτίρια τους ρημάζουν, σε πλοία χωρίς πελάτες που σκουριάζουν μέχρι να γίνουν σκραπ σε ότι θες που σαν δάνειο χρησοπληρώνεται και στο τέλος η τράπεζα μένει με @ρχΙdi@. Η ουσία είναι ότι οι τράπεζες είναι διαρκώς στον πειρασμό να δίνουν εύκολα δάνεια αφού τα δίνουν με λεφτά που δεν έχουν οπότε και μόνο τους τόκους για 2-3 χρόνια να πάρουν είναι κερδισμένες και στο τέλος άμα φαληρίσουν φωνάζουν τους διορισμένους πρωθυπουργούς να τις σώσουν φορτώνοντας τους πολίτες με τέτοιους φόρους που στο τέλος τα αγορασμένα με δάνεια σπίτια που δεν μπορούν να ξεπληρωθούν οι δόσεις του δανείου τους αυτές τους τα κατάσχουν.\nΑν κατάλαβες καλά τώρα μόλις σου περιέγραψα την κρίση ακινήτων της αμερικής του 2008 (lehman brothers και δεν συμμαζεύεται).\nChilloutbuddy 3 Οκτωβρίου 2011 - 3:52 μ.μ.\nΚαλά το αφήνω αυτό με τον καντονά γιατί κανείς δεν πρόκειται να βγάλει σοβαρό ποσό και να το φέρει σπίτι του. Αλλά πάμε στα προβλήματα που περιγράφεις τα οποία είναι η ουσία:\nΑυτό που πραγματικά χρειάζεται να ζητήσουμε είναι οι τράπεζες μην αφήνουν μόνο το 10% των μετρητών μέσα, αλλά περισσότερο. Φυσικά δε θέλουν με τίποτα να το κάνουν γιατί θα μειωθούν τα κέρδη τους γιατί θα μπορούν να δανείζουν λιγότερο, αλλά όταν έρχεται τραπεζική κρίση θα μπορούν να αυτοχρηματοδοτηθούν και δε θα εκβιάζουν ολόκληρα κράτη. Οι τράπεζες εκβιάζουν κράτη γιατί τα λεφτά που δανείζουν τα έχουν δανειστεί απ'τους καταθέτες τους, επομένως όταν δεν μπορούν να τα εισπράξουν πίσω, οι καταθέτες θα χάσουν τις καταθέσεις τους μόλις εξαντληθεί το 10% των καταθέσεων που η τράπεζα ΔΕΝ δανείστηκε.\nΔεύτερον όταν οι τράπεζες γράφουν κέρδη απ'τη διαφορά των επιτοκίων που δανείζουν και δανείζονται, τα κέρδη αυτά να μήν γίνονται αμέσως όλα μέρισμα και να εξαφανίζονται, αλλά να είναι υποχρεωμένες να κρατάνε αρκετά σε αποθεματικό, για τον ίδιο λόγο με τον παραπάνω. Για να καλύπτουν τυχόν ζημιές από δανειζόμενους που δεν ξεπληρώνουν τα δανειά τους και να τρώνε μόνες τους τις ζημιές τους.\nΤρίτον και βασικότερο, να έχουν πολύ σφιχτούς κανονισμούς σε ποιόν δίνουν δάνειο και πόσο, και να έχουν αυστηρή εποπτεία σ'αυτό το θέμα. Όχι όπως στην Ελλάδα που σου στέλνουν με το ζόρι πιστωτικές (και στην Αμερική που έκαναν χειρότερα με τα σπίτια). Δια ροπάλου απαγόρευση σε τέτοιες πρακτικές, και πρόστιμα. Κομμένες και οι διαφημίσεις για καταναλωτικά δάνεια στην τηλεόραση, ή να έχουν τις ίδιες προειδοποιήσεις με τα τσιγάρα "τα δάνεια σου βγάζουν τον καρκίνο".\nΤέταρτον να καταργηθούν διάφορες καταχρηστικές χρεώσεις για να διευκολύνουν τον κόσμο να ξεπληρώσει το δάνειό του. Δηλαδή να μπορείς να ξεπληρώσεις νωρίς το δάνειό σου αν έχεις τη δυνατότητα, να το συγχωνεύσεις με άλλα υπόλοιπα, να το μεταφέρεις ανά πάσα στιγμή σε άλλη τράπεζα με καλύτερο επιτόκιο, να αλλάξεις χρόνο αποπληρωμής, και όλα αυτά χωρίς καμμία απολύτως χρέωση (δεν είναι επιστημονική φαντασία, συμβαίνει σε πολλές χώρες)\nΠέμπτο και βασικότατο: όταν και αν όλα αυτά αποδειχτούν ανεπαρκή και σκάσει κρίση τόσο μεγάλη που οι τράπεζες δεν μπορούν να ανταποκριθούν, αντί να βάλεις το χέρι στην τσέπη για να σώσεις τους καταθέτες (ή τους μετόχους) όπως κάνει η ελληνική κυβέρνηση τα τελευταία δύο χρόνια, ή να τις κρατικοποιήσεις και να φορτωθείς στην πλάτη άλλη μια προβληματική επιχείρηση και πηγή διαφθοράς. Αντίθετα να εξαναγκάσεις τους μετόχους της τράπεζας να τις σώσουν οι ίδιοι με αύξηση μετοχικού κεφαλαίου ή δάνεια προς την τράπεζά τους. Σαν κυβέρνηση έχεις τρόπους να το κάνεις, δες πώς το έκανε η Σουηδία το '92:\nΑυτά είναι και συνήθως τα 4 πρώτα φτάνουν. Να θυμίσω ότι το 2008 που έσκασε η Λίμαν υπήρξαν και χώρες που δεν έπαθαν τραπεζική κρίση. Παρόλα αυτά κι εκείνες υποφέρουν από μακροπρόθεσμη κρίση υπερχρέωσης η οποία πιέζει τις τιμές των σπιτιών προς τα πάνω. Όμως το να αφήσεις τις τράπεζες να το κάνουν είναι μία πολιτική απόφαση και το κάνεις εν γνώση σου, δεν είναι κάποιο μαγικό τρυκ με λογιστικές εγγραφές.\nΦυσικά ένας κομμουνιστής θα πει ότι όχι να μας ανήκουν οι τράπεζες γιατί ο καπιταλισμός αυτοκαταστρέφεται. Εγώ πιστεύω ότι ένα κράτος δύσκολα μπορεί να διαχειριστεί τέτοιο πράγμα και δεν υπάρχει λόγος να έχει και το ρίσκο. Και αυτή είναι μία απ'τις (λίγες) διαφορές μου με τους αριστερούς.


Πώς να χρησιμοποιήσετε χειροκίνητες ρυθμίσεις κάμερας στη φωτογραφική μηχανή DSLR\nΌταν η κάμερα smartphone σας δεν είναι αρκετή, μια φωτογραφική μηχανή DSLR μπορεί να είναι τέλεια\nΜερικές φορές, το κινητό σας τηλέφωνο δεν είναι αρκετό για τη φωτογραφία σας. Ίσως θελήσετε να μετακινήσετε μια βασική φωτογραφική μηχανή DSLR στη θέση σας ή τουλάχιστον να έχετε ένα χειροκίνητο στο αυτοκίνητο. Όταν γνωρίζετε πώς μπορείτε να χρησιμοποιήσετε τις χειροκίνητες ρυθμίσεις της φωτογραφικής μηχανής DSLR, θα έχετε τη δυνατότητα να τραβήξετε ακόμη καλύτερες λήψεις για κινητά σε ορισμένες περιπτώσεις.\nΗ χρήση της χειροκίνητης λειτουργίας κάμερας DSLR μπορεί να φανεί σαν μια τρομακτική προοπτική, αλλά είναι μια μεγάλη φωτογραφική μηχανή για να ταξιδέψετε με. Σε αυτή τη λειτουργία, η κάμερα δίνει στον χρήστη πλήρη έλεγχο όλων των ρυθμίσεων και μπορεί να υπάρξει ένα δίκαιο ποσό που πρέπει να θυμάστε. Αλλά εάν έχετε ασκήσει τη χρήση των τρόπων προτεραιότητας διαφράγματος και προτεραιότητας λήψης , τότε είναι ένα απλό βήμα για να προχωρήσετε στη διαδικασία χρήσης ρυθμίσεων χειροκίνητης κάμερας.\nΑς δούμε τα τρία βασικά στοιχεία της χρήσης χειροκίνητης λειτουργίας.\nΤο Aperture ελέγχει την ποσότητα φωτός που εισέρχεται στη φωτογραφική μηχανή μέσω της ίριδας στο φακό. Αυτά τα ποσά αντιπροσωπεύονται από "f-στάσεις" και ένα μεγάλο άνοιγμα αντιπροσωπεύεται από μικρότερο αριθμό. Έτσι, για παράδειγμα, το f / 2 είναι ένα μεγάλο άνοιγμα και το f / 22 είναι ένα μικρό άνοιγμα. Η εκμάθηση του ανοίγματος είναι μια σημαντική πτυχή της προηγμένης φωτογραφίας.\nΩστόσο, το διάφραγμα ελέγχει επίσης το βάθος πεδίου. Το βάθος πεδίου αναφέρεται στο μέγεθος της εικόνας που βρίσκεται γύρω και πίσω από το θέμα. Ένα μικρό βάθος πεδίου αντιπροσωπεύεται από ένα μικρό αριθμό, οπότε το f2 θα έδινε στον φωτογράφο ένα μικρό βάθος πεδίου, ενώ το f / 22 θα έδινε ένα μεγάλο βάθος πεδίου.\nΤο βάθος του πεδίου είναι εξαιρετικά σημαντικό στη φωτογραφία και πρέπει να είναι ένα από τα πρώτα πράγματα που ένας φωτογράφος λαμβάνει υπόψη κατά τη σύνταξη μιας φωτογραφίας. Για παράδειγμα, ένα πανέμορφο τοπίο δεν θα είναι τόσο όμορφο αν χρησιμοποιείται πολύ λίγο βάθος πεδίου!\nΗ ταχύτητα κλείστρου ελέγχει την ποσότητα φωτός που εισέρχεται στη φωτογραφική μηχανή μέσω του καθρέφτη - δηλαδή, μέσα από την οπή της κάμερας, σε αντίθεση με τον φακό.\nΤα DSLR επιτρέπουν στους χρήστες να ρυθμίζουν την ταχύτητα κλείστρου από ρυθμίσεις περίπου 1/4000 του δευτερολέπτου σε περίπου 30 δευτερόλεπτα ... και σε μερικά μοντέλα "Bulb", που επιτρέπει στον φωτογράφο να διατηρεί το κλείστρο ανοιχτό για όσο διάστημα επιλέγουν.\nΟι φωτογράφοι χρησιμοποιούν γρήγορες ταχύτητες κλείστρου για να παγώσουν τη δράση και χρησιμοποιούν χαμηλές ταχύτητες κλείστρου τη νύχτα για να επιτρέψουν περισσότερο φωτισμό στην κάμερα.\nΑυτά είναι προφανώς μόνο μερικά παραδείγματα. Ωστόσο, οι βραδύτερες ταχύτητες κλείστρου σημαίνουν ότι οι φωτογράφοι δεν θα μπορούν να κρατούν τις κάμερές τους και θα χρειαστεί να χρησιμοποιήσουν τρίποδο. Είναι ευρέως αποδεκτό ότι το 1 / 60ο του δευτερολέπτου είναι η πιο αργή ταχύτητα με την οποία είναι δυνατό να κρατηθεί.\nΈτσι, μια γρήγορη ταχύτητα κλείστρου επιτρέπει μόνο μια μικρή ποσότητα φωτός στην κάμερα, ενώ μια αργή ταχύτητα κλείστρου επιτρέπει πολύ φως στην κάμερα.\nΤο ISO αναφέρεται στην ευαισθησία της φωτογραφικής μηχανής στο φως και έχει τις ρίζες της στην κινηματογραφική φωτογραφία, όπου οι διαφορετικές ταχύτητες του φιλμ είχαν διαφορετικές ευαισθησίες.\nΟι ρυθμίσεις ISO στις ψηφιακές φωτογραφικές μηχανές κυμαίνονται συνήθως από 100 έως 6400. Οι υψηλότερες ρυθμίσεις ISO επιτρέπουν μεγαλύτερη φωτεινότητα στην κάμερα και επιτρέπουν στο χρήστη να φωτογραφίζει σε συνθήκες χαμηλού φωτισμού. Αλλά το συμβιβασμό είναι ότι, σε υψηλότερα ISO, η εικόνα θα αρχίσει να δείχνει αξιοσημείωτο θόρυβο και κόκκους.\nΤο ISO πρέπει πάντα να είναι το τελευταίο πράγμα που αλλάζετε, γιατί ο θόρυβος δεν είναι επιθυμητός! Αφήστε το ISO σας στη χαμηλότερη ρύθμιση ως προεπιλογή, αλλάζοντας μόνο όταν είναι απολύτως απαραίτητο.\nΒάζοντας τα πάντα μαζί\nΈτσι, με όλα αυτά τα πράγματα που πρέπει να θυμάστε, γιατί να πυροβολείτε σε χειροκίνητη λειτουργία καθόλου;\nΛοιπόν, είναι συνήθως για όλους τους λόγους που αναφέρονται παραπάνω - θέλετε να έχετε τον έλεγχο του βάθους του πεδίου σας επειδή τραβάτε ένα τοπίο ή θέλετε να παγώσετε δράση ή δεν θέλετε θόρυβο στην εικόνα σας. Και αυτά είναι μόνο μερικά παραδείγματα.\nΚαθώς θα γίνετε πιο προηγμένος φωτογράφος, θα θελήσετε να έχετε τον έλεγχο της φωτογραφικής σας μηχανής. Τα DSLR είναι εξαιρετικά έξυπνα, αλλά δεν γνωρίζουν πάντα τι προσπαθείτε να φωτογραφίσετε. Ο πρωταρχικός τους στόχος είναι να αποκτήσουν αρκετό φως στην εικόνα και δεν γνωρίζουν πάντα τι είναι αυτό που προσπαθείτε να επιτύχετε από τη φωτογραφία σας.\nΈτσι λοιπόν, εδώ μπορείτε να θυμηθείτε: Αν αφήσετε πολύ φωτισμό στην κάμερά σας με το διάφραγμα σας, για παράδειγμα, θα χρειαστείτε μεγαλύτερη ταχύτητα κλείστρου και χαμηλό ISO, ώστε η εικόνα σας να μην είναι υπερβολική, εκτεθειμένος. Ή, εάν χρησιμοποιείτε αργή ταχύτητα κλείστρου, πιθανότατα θα χρειαστείτε μικρότερο άνοιγμα, καθώς το κλείστρο αφήνει άφθονο φως στην κάμερα. Μόλις έχετε τη γενική ιδέα, μπορείτε εύκολα να καταλάβετε τις διάφορες ρυθμίσεις που πρέπει να χρησιμοποιήσετε.\nΤι ρυθμίσεις θα χρειαστείτε εξαρτάται επίσης από το πόσο διαθέσιμο φως υπάρχει. Για παράδειγμα, μένω στο Ηνωμένο Βασίλειο, όπου ο καιρός είναι γενικά αρκετά γκρίζος και συχνά προσπαθώ να φτάσω αρκετό φως στην κάμερά μου. Σε άμεση αντίθεση, όταν έζησα στην Αφρική, έπρεπε συχνά να προσέχω για υπερβολική έκθεση και χρησιμοποιώντας ένα μικρό βάθος πεδίου (και ως εκ τούτου ένα μεγάλο διάφραγμα) θα μπορούσε μερικές φορές να είναι μια πραγματική πρόκληση! Δεν υπάρχουν απόλυτα με τις ρυθμίσεις, δυστυχώς.\nΕπίτευξη της σωστής έκθεσης\nΕυτυχώς, γνωρίζοντας αν έχετε τη σωστή έκθεση δεν εξαρτάται πλήρως από εικασίες. Όλα τα DSLR έχουν μέτρηση και δείκτη στάθμης έκθεσης. Αυτό θα εμφανίζεται τόσο στο σκόπευτρο, και στην οθόνη LCD της κάμερας ή στην εξωτερική οθόνη πληροφοριών (ανάλογα με το είδος και το μοντέλο του DSLR που έχετε). Θα το αναγνωρίσετε ως γραμμή με τους αριθμούς -2 (ή -3) έως +2 (ή +3) που τρέχουν σε αυτό.\nΟι αριθμοί αντιπροσωπεύουν f-στάσεις και υπάρχουν εσοχές στη γραμμή που είναι στα τρίτα μιας στάσης. Όταν ρυθμίσετε την ταχύτητα κλείστρου, το διάφραγμα και το ISO σε αυτό που χρειάζεστε, πατήστε το κουμπί λήψης μέχρι τη μέση και κοιτάξτε αυτή τη γραμμή. Αν διαβάζει έναν αρνητικό αριθμό, σημαίνει ότι ο πυροβολισμός σας θα υποεκτιμηθεί και ένας θετικός αριθμός σημαίνει υπερβολική έκθεση. Ο στόχος είναι να επιτευχθεί μέτρηση "μηδέν", αν και δεν τείνω να ανησυχώ αν είναι το ένα τρίτο μιας στάσης πάνω ή κάτω από αυτό, καθώς η φωτογραφία είναι υποκειμενική για το δικό σου μάτι.\nΈτσι, εάν ο πυροβολισμός σας πρόκειται να εκτεθεί εκτεταμένα, για παράδειγμα, θα χρειαστεί να αφήσετε λίγο περισσότερο φωτισμό στη βολή σας. Ανάλογα με το θέμα της εικόνας σας, μπορείτε στη συνέχεια να αποφασίσετε αν θα ρυθμίσετε το διάφραγμα ή την ταχύτητα κλείστρου ... ή, ως έσχατη λύση, το ISO σας.\nΑκολουθήστε όλες αυτές τις συμβουλές και σύντομα θα έχετε πλήρη χειρωνακτική λειτουργία υπό έλεγχο!\nΤι Roku είναι & πώς να το χρησιμοποιήσετε\nMega List: Καλύτερα προπληρωμένα ασύρματα, pay-as-you-go σχέδια\nΑνατομία της Apple iPad 2\nΔημιουργήστε ένα οικιακό στερεοφωνικό σύστημα ενώ σφίγγετε σε έναν στενό προϋπολογισμό\nΠώς να συγχρονίσετε τη μουσική βιβλιοθήκη του iTunes στο iPhone\nΜυστήρια Minecraft: Herobrine\nΟι φήμες της Fitness Fitness Tracker της Samsung: Αυτό φαίνεται καλό!\nΔιαχείριση ρυθμίσεων προγράμματος περιήγησης με καρτέλες στον Internet Explorer 7


Ανατριχιαστικές απειλές από οπαδό σε γυναίκα ποδοσφαιριστή: «Θα σε βιάσουμε και θα σε σκοτώσουμε» - 16.11.2021, Sputnik Ελλάδα\nΗ σύζυγος του Μεξικανού Λουίς Ροντρίγκες δέχτηκε απειλητικά μηνύματα έπειτα από την ήττα του Μεξικό από τις ΗΠΑ. 16.11.2021, Sputnik Ελλάδα\nΑποτροπιασμό προκαλούν τα μηνύματα που έλαβε από εξαγριωμένους οπαδούς του Μεξικό η σύζυγος του Λουίς Ροντρίγκες.Ο 30χρονος δεξιός μπακ της «el tri» έπαιξε στο παιχνίδι που ηττήθηκε η ομάδα του από τις ΗΠΑ την περασμένη Παρασκευή για τα προκριματικά του Μουντιάλ του 2022, και κάποιοι τα έβαλαν μαζί του.Ενόψει της κρίσιμης αναμέτρησης με τον Καναδά τα ξημερώματα της Τετάρτης, ο «Τσάκα» Ροντρίγκες απάντησε στον «Μιγκέλ» που έστειλε τα μηνύματα.«Μιγκέλ, είμαι ο σύζυγος της γυναίκας που έγραψες. Καταλαβαίνω πως οι εμφανίσεις μου στην εθνική είναι η αιτία για όσα έγραψες. Δεν το δικαιολογώ, αλλά το καταλαβαίνω. Σου ζητάω παρακαλώ να μην γράψεις άλλα στη γυναίκα μου, ότι θα τη βιάσεις και θα τη σκοτώσεις είναι πολύ βαριά λόγια. Μιγκέλ, δεν μας αξίζει αυτό, ελπίζω τώρα να τελειώσει. Είθε ο Θεός να σε ευλογεί» έγραψε στο Instagram.Μετά την ήττα από τις ΗΠΑ, το Μεξικό έπεσε από την κορυφή της βαθμολογίας των προκριματικών στη διαφορά των γκολ και κινδυνεύει η πρόκριση της ομάδας στο Μουντιάλ του Κατάρ.\nηπα, μεξικό, απειλές, μήνυμα, ποδόσφαιρο\n16:56 16.11.2021 (Ανανεώθηκε: 17:53 16.11.2021)\nΗ σύζυγος του Μεξικανού Λουίς Ροντρίγκες δέχτηκε απειλητικά μηνύματα έπειτα από την ήττα του Μεξικό από τις ΗΠΑ.\nΑποτροπιασμό προκαλούν τα μηνύματα που έλαβε από εξαγριωμένους οπαδούς του Μεξικό η σύζυγος του Λουίς Ροντρίγκες.\nΟ 30χρονος δεξιός μπακ της «el tri» έπαιξε στο παιχνίδι που ηττήθηκε η ομάδα του από τις ΗΠΑ την περασμένη Παρασκευή για τα προκριματικά του Μουντιάλ του 2022, και κάποιοι τα έβαλαν μαζί του.\nΕνόψει της κρίσιμης αναμέτρησης με τον Καναδά τα ξημερώματα της Τετάρτης, ο «Τσάκα» Ροντρίγκες απάντησε στον «Μιγκέλ» που έστειλε τα μηνύματα.\n«Μιγκέλ, είμαι ο σύζυγος της γυναίκας που έγραψες. Καταλαβαίνω πως οι εμφανίσεις μου στην εθνική είναι η αιτία για όσα έγραψες. Δεν το δικαιολογώ, αλλά το καταλαβαίνω. Σου ζητάω παρακαλώ να μην γράψεις άλλα στη γυναίκα μου, ότι θα τη βιάσεις και θα τη σκοτώσεις είναι πολύ βαριά λόγια. Μιγκέλ, δεν μας αξίζει αυτό, ελπίζω τώρα να τελειώσει. Είθε ο Θεός να σε ευλογεί» έγραψε στο Instagram.\nΜετά την ήττα από τις ΗΠΑ, το Μεξικό έπεσε από την κορυφή της βαθμολογίας των προκριματικών στη διαφορά των γκολ και κινδυνεύει η πρόκριση της ομάδας στο Μουντιάλ του Κατάρ.


βλαχόφωνοι Έλληνες: Από τη Γράμμουστα στην λεκάνη του Στρυμόνα\nΔεν μπορούμε να μιλάμε με σιγουριά για το πότε και πως δημιουργήθηκαν οι προϋποθέσεις για την γέννηση αυτών των οικισμών. Το πιθανότερο είναι ότι υπήρχαν κάποια ισχυρά βλάχικα πληθυσμιακά στοιχεία στην περιοχή του Γράμμου πριν την εμφάνιση ακόμη των Τούρκων από τον 11ο αιώνα χωρίς να αποκλείεται και η παλαιότερη παρουσία τους.\nΝεότερα στοιχεία από Οθωμανικές πηγές, μας δίνουν την πληροφορία για χρονολογία ύπαρξης του οικισμού της Γράμμουστας ήδη από το 1530 μ.Χ.\nΣυγκεκριμένα στην Οθωμανική απογραφή του 1530 μ.χ στο Καζά του ΑΣΤΙΝ , καταγράφεται ο οικισμός της Γράμμουστας με πληθυσμό 484 ατόμων, 87 έγγαμους, 21 άγαμους, 7 χήρες και φορολογικά έσοδα 10.202 Άσπρα.\nΣε απογραφή δε του 1.568 εμφανίζεται σταδιακή αύξηση του πληθυσμού της και των φορολογικών εσόδων , δείγμα ακμής της.\nΘα πρέπει να έγινε κάτι ανάλογο και με την περίπτωση της Μοσχόπολης όπου πολλά πληθυσμιακά βλάχικα στοιχεία συνενώθηκαν και έκαναν την μεγάλη αυτή πόλη.\nΠαλαιότερη μνεία για παρουσία Βλάχων στην ευρύτερη περιοχή γίνεται το 976 μ.χ. όταν κάποιοι ταξιδιώτες Βλάχοι σκότωσαν, ΅παρά τας καλάς Δρυς΅ το Δαβίδ αδερφό του βούλγαρου τσάρου Σαμουήλ.\nΟ Pouqueville κατατάσσει τους Βλάχους του Γράμμου στην ομάδα των Δασσαριτών ή Μεσσαριτών Βλάχων, όπως εντάσσει και τους Μοσχοπολίτες και τους Βλάχους της Σαμαριάς. (Pouquevielle "Ηπειρος" σελ. 350). Επιπλέον αναφέρει ότι ανάμεσα στο 1800-1810 κάποιες οικογένειες Βλάχων κατέβαιναν για χειμαδιά στις Πρέσπες στην Πελαγονία και στην λεκάνη της λίμνης της Καστοριάς όπου ήταν χειμαδιό για τους Γραμμουστιάνους.\nΠιθανές αιτίες για την συγκέντρωση πληθυσμού στα ορεινά του Γράμμου κατά τους Βυζαντινούς χρόνους θα πρέπει να ήταν οι συνεχείς πολεμικές συγκρούσεις των Βυζαντινών με διάφορους εισβολείς κυρίως Σλάβους.\nΗ ύπαρξη αξιόλογων μεταβυζαντινών εκκλησιών του 16ου αιώνα στην περιοχή του Γράμμου αλλά και παλαιότερων όπως του Αγίου Ζαχαρία του 11ου αιώνα, πιστοποιούν συγκέντρωση ικανού πληθυσμού στο Γράμμο πριν ακόμη από την εδραίωση της Τουρκικής κατάκτησης\nΔημιουργία οικισμού του Γράμμου - Κτηνοτροφία – Χειμαδιά\nΌπως προείπαμε, είναι άγνωστο το πότε κατοικήθηκε η Γράμμουστα, μπορούμε μόνο υποθετικά και από κάποιες παραδόσεις να υποθέσουμε τον σχηματισμό της σε οικισμό. Η πολιτεία της Γράμμουστας πρέπει να δημιουργήθηκε από μικρότερους οικισμούς που βρισκόταν κατά μήκος της κοιλάδας του Αλιάκμονα. Η συνένωση αυτή, πρέπει να έγινε παράλληλα με τον σχηματισμό και των άλλων βλαχοχωρίων της Πίνδου κυρίως για λόγους ασφάλειας, λαμβάνοντας δε υπόψη και τις παραπάνω Οθωμανικές απογραφές, μπορούμε να μιλάμε με σιγουριά ότι αυτή πρέπει να έγινε πριν από το 1530 μχ, γιατί από τις απογραφές αυτές προκύπτει σαφέστατα η ύπαρξη συγκροτημένου οικισμού με οικονομική δραστηριότητα πριν από αυτήν την ημερομηνία.\nΟι περισσότεροι από τους κατοίκους της Γράμμουστας ήταν ημινομάδες και είχαν θερινή κατοικία την Γράμμουστα. Στην τελική της οικιστική μορφή πριν από την μεγάλη καταστροφή της γύρω στα 1760- 1770 είχε τρεις μεγάλες συνοικίες γνωστές με τα ονόματα των τσελιγκάδων.\nΗ κεντρική συνοικία του Χατζηστέργιου Χατζόπουλου με την εκκλησία της Παναγιάς, η συνοικία του Πατσούρα με την εκκλησία του Αγίου Γεωργίου, και η συνοικία του Πισιώτα. Δυτικά προς το Ντένισκο υπήρχε και ο οικισμός του Πισκοχωρίου. Αυτή την περίοδο η Γράμμουστα συγκεντρώνει και τον μεγαλύτερο πληθυσμό της.\nΑναφέρονται 5.000 σπίτια και 40.000 χιλιάδες κάτοικοι. Οι αριθμοί σαφέστατα είναι υπερβολικοί, αλλά ενδεικτικοί της δυναμικής του οικισμού. Είναι σίγουρο ότι αναφέρονται στο σύνολο των οικισμών του Γράμμου γιατί είναι αρκετά μεγάλοι.\nΗ κοινωνική δομή της Γράμμουστας εμφανίζεται οργανωμένη γύρω από τους μεγάλους τσελιγκάδες των οποίων τα πλούτη από καταγεγραμμένες παλαιότερες προφορικές παραδόσεις παρουσιάζονται μυθικά. Ονόματα Τσελιγκάδων αναφέρουμε ενδεικτικά αυτά των Σιαπατόροι, Παπούτσα, Αρόση, Κουτσοφούσια, Λάπα κτλ.\nΟι μεγαλύτερες φάρες την περίοδο της ακμής ήταν των Χατζηστέργιου, Στάθη, Πατσιούρα, Χατζημπίμπου, Νάκου, Χατζητζούλα, Πισιώτα. Από αυτούς ξεχώριζαν οι οικογένειες του Χατζηστέργιου και του Πατσιούρα. Οι Πατσιουραίοι είχαν τόσες χιλιάδες πρόβατα και τόση παραγωγή γάλακτος που είχαν κάνει πήλινες σωληνώσεις πολλών χιλιομέτρων για να κατεβάζουν το γάλα στο τυροκομείο τους. Λείψανα των εγκαταστάσεων αυτών γνωστά σαν κιούγκια υπάρχουν στις πλαγιές του Γράμμου.\nΣύμφωνα με καταγραφές του G. Weigand λίγο πριν το 1907 οι εγκαταστάσεις είναι γύρω στις 305 και 2.000 άνθρωποι τις κατοικούν.\nΑπό την πολυπληθή δε διασπορά των Γραμμουστιάνων δεν θα ήταν υπερβολικό να δεχτούμε ότι μέχρι τα τέλη του 18ου αιώνα και ακόμη περισσότερο σε προηγούμενους χρόνους ακμής η Γράμμουστα είχε τουλάχιστον 3.000 οικογένειες και 15.000 κατοίκους. Μόνο ο υιός του Χατζηστέργιου Χατζόπουλου, ο Κοσμάς (Μάκης) είχε 7.000 πρόβατα και αγέλες αλόγων. Ο Μπίμπος 8.000 χιλιάδες και άλογα με βοσκοτόπια στον Αλμυρό και με πολλά φλουριά κρεμασμένα στις κούνιες των μωρών.\nΟι Χατζηστεργαίοι φαίνεται να έχουν εκτός από τα πρόβατα μεγάλη αγέλη από φορτηγά ζώα, 20.000 χιλιάδες πρόβατα 40.000 χιλιάδες κατσίκια. Ο αριθμός από φορτηγά ζώα τους ήταν τόσο μεγάλος ώστε αναφέρεται ότι χρησιμοποιήθηκαν για την κατασκευή οχυρωματικών έργων στο βιλαέτι Μοναστηρίου.\nΗ φήμη των Χατζηστεργαίων είναι τόσο μεγάλη που καταδεικνύεται και από δύο σχετικά τραγούδια, ένα στα βλάχικα και ένα στα ελληνικά που αναφέρονται στα πλούτη και στη δύναμη του\nΟ χαρακτήρας της οικονομίας της Γράμμουστας ήταν κυρίως κτηνοτροφικός ενώ των άλλων γειτονικών βλάχικων εγκαταστάσεων της Νικολίτσας και Λινοτοπίου ήταν κυρίως βιοτεχνικός και εμπορικός.\nΕκπαίδευση - Πνευματική ζωή\nΗ Πρώτη Ελληνική ''Αφροδισιολογία'', 1794,\nτου Ιωάννη Νικολίδη από την Γράμμουστα\nΕίναι βέβαιο πως η οικονομική ευμάρεια των κατοίκων της Γράμμουστας είχε σαν αποτέλεσμα την λειτουργία ελληνικού σχολείου, σε εποχές μάλιστα που υπήρχαν ελάχιστα σχολεία, πέρα από τα μεγάλα αστικά κέντρα του ελληνισμού εκείνης της εποχής. Αναφέρεται πως το 1764 λειτουργούσε σχολείο στη Γράμμουστα. Ωστόσο το σχολείο της Γράμμουστας φαίνεται να λειτουργεί ήδη από το 1756 και να προσελκύει και μαθητές από άλλες περιοχές. Και αυτό γιατί εκείνη τη χρονιά φαίνεται να είχε πάρει την πρώτη του εκπαίδευση στο σχολείο της Γράμμουστας ο Άνθιμος Ολυμπιώτης, ηγούμενος της Μονής Ολυμπιωτίσσης της Ελασσόνας και αργότερα ιδρυτής του ελληνικού σχολείου του Βλαχολίβαδου στον Όλυμπο. Ένας από τους σχεδόν άγνωστους πνευματικούς ανθρώπους που γέννησε η Γράμμουστα ήταν ο Γιάννης Νικολαΐδης, ιατροφιλόσοφος και δάσκαλος της ιατρικής. Ήταν μέλος του ιατρικού συλλόγου της Βιέννης ήδη το 1871 και μέλος της ιατρικής ακαδημίας της Βιέννης, ο πρώτος μάλιστα ορθόδοξος Χριστιανός μέλος αυτής της ακαδημίας. Το σχολείο αυτό, παρ' όλες τις επιθέσεις που δέχθηκε η Γράμμουστα συνέχισε να λειτουργεί ως το 1800. Πολύ αργότερα, από το 1935 και κατά τους καλοκαιρινούς μήνες και έπειτα λειτουργούσε σχολείο. Από το 1935 και μετά μισθοδοτούνταν από τους Τσελιγκάδες της Γράμμουστας.\nΠροπολεμικά αλλά και μετά από τον Β΄ παγκόσμιο πόλεμο αρκετοί Γραμμουστιάνων διέπρεψαν σαν γιατροί με μεγάλη προσφορά στον τόπο.\nΑναφέρουμε ενδεικτικά τον Ευρυπίδη Δ. Πισιώτη, γιατρό και βουλευτή, Λεωνίδα Α. Πισιώτη, καθηγητή οδοντιατρικής του Α.Π.Θ, Χρήστο Α. Πισιώτη καθηγητή Ιατρικής στο Πανεπιστήμιο Αθηνών.\nΤα ερείπια του Ναού της Παναγίας της Γράμμουστας\nΥπήρχαν τρεις εκκλησίες όπως ήδη αναφέραμε η εκκλησία της Παναγιάς, η εκκλησία της Αγίας Παρασκευής, Στα Βίνιρι, και η εκκλησία του Αγίου Γεωργίου. Επίσης οι κατοικοεδρεύοντες στη Χρούπιστα (Αργος Ορεστικο) Γραμμουστάνοι ανήγειραν περικαλλή ναό της Θεοτόκου για την κάλυψη των θρησκευτικών αναγκών τους, ο οποίος βομβαρδίστηκε από τους Ιταλούς και δυστυχώς μεταπολεμικά κατεδαφίστηκε.\nΟ Αι Γιώργης ήταν πίσω από την Κοάστα στην Λεύκα στη γειτονιά των Πισιωταίων. Η εκκλησία της Παναγιάς όπου ερείπια υπάρχουν και σήμερα ήταν ρυθμού βασιλικής, γύρω στις πλευρές είχε πολεμίστρες για να αντιμετωπίζουν τις επιθέσεις των Τουρκαλβανών. Η εικόνα της Παναγιάς της "Οδηγήτριας" ζωγραφισμένη στην Βενετία πριν 400 χρόνια βρίσκεται σήμερα στην εκκλησία της Αγίας Παρασκευής του Αργους Ορεστικού.\nΣτην Βενετία είναι επίσης τυπωμένο και το Ιερό Ευαγγέλιο της Παναγιάς της Γράμμουστας. «Εν Ενετίησιν 1748» μπορούμε να διαβάσουμε. Το ευαγγέλιο δείγμα υψηλής Βενετσιάνικης αισθητικής, είναι θαυμάσια εικονογραφημένο και φέρει παραστάσεις από τη ζωή του Χριστού και από τους Ευαγγελιστές.\nΟ ναός μετά την καταστροφή του εμφυλίου ερημώθηκε. Η πέτρα με τον τρόπο που είναι τοποθετημένη μας δείχνει την μεγαλοπρέπεια του. Ερείπια υπάρχουν μέχρι σήμερα.\nΤα κοπάδια ξεχειμώνιαζαν στην Θεσσαλία στην περιοχή του Αλμυρού στο Βελεστίνο, στο Σέσκλο, Αϊ Γεώργιο και στο Διμήνι. Αργότερα στη λιμνολεκάνη της Καστοριάς και στο Άργος Ορεστικό, όπου σιγά-σιγά έγινε και η μόνιμη εγκατάσταση των περισσότερων κατά τον 20ο αιώνα.\nΑπό την οικογένεια του Πατσούρα δεν ακολούθησαν όλοι τα κοπάδια στη Θεσσαλία αλλά διέμεναν στο 'Αργος Ορεστικό σε δικό τους μαχαλά "Πατσούρα". Και σήμερα η συνοικία αυτή είναι γνωστή σαν συνοικία "Πατσιούρα".\nΩστόσο η Γράμμουστα και τον χειμώνα είχε κάποιους κατοίκους που ασχολιόταν με την βιοτεχνική παραγωγή. Φαίνεται όμως ότι η ανάπτυξη της οικονομίας οδήγησε στον υπερπληθυσμό των κοπαδιών και ανθρώπων πριν από την κρίσιμη περίοδο των ανακατατάξεων ανάμεσα στο 1769-1830.\nΤο αποτέλεσμα ήταν να υπάρχουν μετακινήσεις αρχικά του πλεονάζοντος πληθυσμού προς την περιοχή της Βόρειας Ηπείρου. Οι Μουσουλμάνοι Αλβανοί του 17ου και 18ου αιώνα αμφισβήτησαν τα προνόμια και εποφθαλμιούσαν τις περιοχές των βοσκοτόπων των Γραμμουστιάνων και έτσι άρχισαν συνεχείς πιέσεις και συγκρούσεις.\nΗ καταστροφή της Γράμμουστας από τον Αλή Πασά και ο Θρύλος της Σιάνας\nΗ Γράμμουστα όμως δεν γνώρισε την ερήμωση και οι κάτοικοι βρέθηκαν μετέπειτα να αντιμετωπίζουν κι άλλες επιθέσεις όπως αυτή του Αλή Πασά των Ιωαννίνων το 1790-1810. Σύμφωνα με μία παράδοση προς τα τέλη του 18ου αιώνα αρχές του 19ου αιώνα ο Αλή Πασάς ζήτησε να πάρει στο χαρέμι του την "Σιάνα" κόρη του τσέλιγκα Χατζηστέργιου Χατζόπουλου. Ο Χατζηστέργιος φυσικά δεν ενέδωσε στις πιέσεις και ο Αλή Πασάς μετά για αντίποινα συνέλαβε 12 κοπέλες όμορφες, τις ξεγύμνωσε και τις έβαζε να χορεύουν γύρω από τη λίμνη και αυτές από ντροπή για να αποφύγουν τον εξευτελισμό της σκλαβιάς έπεφταν μέσα. Αυτή είναι πρώτη εκδοχή του θρύλου και ενισχύεται βέβαια και με το γνωστό τραγούδι της Σιάνας, στα βλάχικα:\nΜα πάνω από όλα αυτά, έχει και μία κόρη\nΣύμφωνα με μια δεύτερη εκδοχή, η οποία πρέπει να ΄ναι και η σωστή, μπροστά στις διεκδικήσεις από τον Αλή Πασά των πλούσιων Λιβαδικών εκτάσεων της Γράμμουστας, και μετά από σφοδρές συγκρούσεις οι Γραμμουστιάνοι τράπηκαν σε φυγή έξω από τα όρια της γεωγραφικής τους επικράτειας για να σωθούν. Τα σώματα του Αλή Πασά κατάφεραν να προφτάσουν τους φυγάδες και έτσι να πετύχουν την μεγαλύτερη διασπορά τους.\nΥστερα απ' όλα αυτά οι Γραμμουστιάνοι κατέφυγαν στις Ανατολικές και Βόρειες περιοχές της Μακεδονίας. Αργότερα κατά την περίοδο της παρακμής του Αλή και πιθανότατα μετά την πτώση του υπήρξαν και άλλες επιδρομές και τότε αρκετές οικογένειες κατά το 1800-1822 έφυγαν για το Μεγάροβο όπου συναντήθηκαν με άλλους φυγάδες που είχαν καταφύγει εκεί νωρίτερα.\nΟι Γραμμουστιάνοι κατά τον Μακεδονικό αγώνα.\nΩς γνωστό κατά τους χρόνους του Μακεδονικού αγώνα η Ρουμανική Κυβέρνηση, σε αγαστή συνεργασία με τις Οθωμανικές αρχές, προσπαθούσε με διάφορα, κυρίως χρηματικά μέσα να διεκδικήσει τμήμα της Μακεδονίας και του πληθυσμού της εκμεταλλευόμενη την ύπαρξη λατινόφωνου ελληνικού πληθυσμού.\nΣτην προσπάθεια της αυτή διέθεσε ένα τεράστιο για την εποχή χρηματικό ποσό για δημιουργία Ρουμανικών σχολείων.. Τέτοιο σχολείο λειτούργησε και στο Άργος Ορεστικό για τους Βλαχόφωνους κατοίκους, αλλά ελάχιστοι Γραμμουστιάνοι και Σαμαριναίοι, υπέκυψαν λόγω φτώχειας, για καθαρά λόγους επιβίωσης και μόνο, σε αυτή την προπαγάνδα.\nΗ συντριπτική πλειοψηφία των Γραμμουστιάνων παρέμεινε πιστή στην Ελλάδα και στο Πατριαρχείο και απέκρουσαν έτσι την προπαγάνδα αυτή. Επιπλέον αντιστάθηκαν και κατά των Βουλγάρων κομιτατζήδων και συμμετείχαν στον Μακεδονικό αγώνα προεξάρχοντος του Χατζηστέργιου Αργυρίου Χατζόπουλου, ο οποίος φυλακίστηκε από τους Τούρκους στο Μοναστήρι, τον Νοέμβριο του 1910 μαζί με τους Θωμά Χατζόπουλο, Μιχαήλ και Ρούσκο Μπίμπο, μετά από κατάδοση τους από τον Ρουμάνο Βουλευτή Μήτσιε, γιατί αντιστρατευόντουσαν στα σχέδια των Ρουμανιζόντων. Απελευθερώθηκαν κατόπιν επέμβασης του Πατριαρχείου και καταβολής λύτρων από τις οικογένειες τους. Αργότερα αναγνωρίστηκε η δράση του Αργυρίου Χατζόπουλου, ως Μακεδονομάχου (πράκτορα Α΄ του Μακεδονικού αγώνα) σαν σύνδεσμος μεταφοράς πληροφοριών και χρησιμοποιώντας το σπίτι του ως κρύπτη ελλήνων οπλαρχηγών.\nΗ Γράμμουστα μετά την παρακμή\nΣύσταση Κοινότητας Γράμμου\nΟ σημερινός οικισμός Γράμμος,\nστην θέση της παλιάς Γράμμουστας\nΌσοι απέμειναν μετά τις αλλεπάλληλες εξόδους ήταν πολύ λίγοι και κατέβαιναν στα χειμαδιά τον χειμώνα και εγκαταστάθηκαν κυρίως στο Άργος Ορεστικό, κατά την διάρκεια του δεύτερου μισού του 19ου αιώνα και τις αρχές του 20ου αιώνα.\nΈτσι έχουμε και την δημιουργία της Κοινότητας της Γράμμουστας το 1927, με χειμερινή έδρα το Αργος Ορεστικό. Προήλθε εκ του Δήμου Άργους Ορεστικού.\nΟι Γραμμουστιάνοι της Διασποράς\nΗ Γράμμουστα πριν τις εξόδους ήταν μια σταθερή ορεινή κοινότητα. Μετά τις εξόδους και ο θεσμός της θερινής κοινότητας χάθηκε για τους περισσότερους από αυτούς και αυτό είχε σαν αποτέλεσμα ο νομαδικός τους βίος να πάρει μια πρωτόγονη μορφή. Κινούνται στην περιοχή της Μακεδονίας χωρίς σταθερούς θερινούς ή χειμερινούς καταυλισμούς.\nΗ Γράμμουστα και οι περιφερειακοί οικισμοί της ήταν η δεύτερη μεγάλη πηγή της διασποράς των Βλάχων μετά την Μοσχόπολη. Οι Μοσχοπολίτες φεύγοντας δημιούργησαν παροικίες με αστικό χαρακτήρα. Οι Γραμμουστιάνοι μετά την έξοδο σε μερικά μέρη όπου κατέφυγαν και εγκαταστάθηκαν συνέβαλαν στην εξέλιξη τους σε αστικά κέντρα όπως το Κρούσοβο και το Μεγάροβο. Ο όρος Γραμμουστιάνοι δεν δηλώνει απλά και μόνο την καταγωγή κάποιων Βλάχων αλλά περισσότερο αυτούς που έχουν νομαδικό κτηνοτροφικό βίο. Αργότερα άρχισαν να δημιουργούν σταθερότερους θερινούς οικισμούς. Όλες αυτές οι εγκαταστάσεις στην αρχή του 20ου αιώνα δεν είχαν την οργάνωση για να χαρακτηριστούν χωριά ήταν απλά καλύβια.\nΟ πολιτισμικός χαρακτήρας αυτών των Γραμμουστάνικων εγκαταστάσεων ήταν τόσο ισχυρός που αφομοίωσαν και άλλες μικρότερες ομάδες από την Αβδέλλα, το Περιβόλι και την περιοχή του Ασπροποτάμου,. Κάτι τέτοιο φαίνεται ότι σε αρκετό βαθμό έγινε και στην περιοχή της λεκάνης του Στρυμόνα και της ευρύτερης περιοχής των Σερρών.\nΕνδεικτικό στοιχείο της πρωτόγονης μορφής και της νομαδικής ζωής είναι η διατήρηση της ενδυμασίας τους. Ο ενδυματολογικός τύπος της φορεσιάς ανήκει σε παλαιότερους τύπους που τα περισσότερα βλαχοχώρια είχαν από πολύ παλιά εγκαταλείψει. Όσον αφορά την γυναικεία φορεσιά λέγεται από υπερήλικες Βλαχόφωνους της περιοχής Ν. Σερρών ότι αυτή ήταν τόσο όμορφη που υιοθετήθηκε από τις γυναίκες των Αβδελλιωτών και των Μοτσιάνων (περιοχή Αγράφων). Οι Γραμμουστιάνες μετά την έξοδο τους έφεραν μαζί τους την εξολοκλήρου χειροποίητη μάλλινη βαρύτατη φορεσιά η οποία δεν απαντάται πουθενά αλλού και αυτές που την φορούν έχουν κάθε λόγο να περηφανεύονται για τη μοναδικότητα της.\nΓραμμουστιάνες στην Κούρτοβα-Μπακίτσα,\nΡοδόπης (Ανατολικής Ρωμυλίας), Βουλγαρία.\nΟ καθόλα άξιος ερευνητής Αστέριος Κουκούδης αναφέρθηκε διεξοδικά στις μετακινήσεις και στις εγκαταστάσεις των Βλάχικων πληθυσμών στην περιοχή. Εμείς θα αρκεστούμε σε μία απλή περιγραφή δανειζόμενοι τα στοιχεία που μας παρέχει.\nΠρος τα ανατολικότερα έχουμε σταθερές θερινές εγκαταστάσεις γύρω από τον Όρβηλο. Έτσι έχουμε εγκαταστάσεις στον Λαϊλιά και Παπά Τσιαίρ. Στην ευρύτερη περιοχή των Σερρών υπάρχουν εγκαταστημένοι στο Σιδηρόκαστρο, στο Χιονοχώρι στο Λαη Λιά, στην Προσοτσάνη,, στα Πορόϊα, και στην Ηράκλεια.\nΒλάχικα χειμαδιά αναφέρεται πως υπήρχαν κατά διαστήματα και στα γειτονικά σημερινά χωριά Κοίμηση, Σχιστόλιθος, Στρυμονοχώρι, Γεφυρούδι, Αμμουδιά και Σαρακατσαναίικα.\nΟ Αστέριος Κουκούδης αναφέρει χαρακτηριστικά ότι ΅Αν επιχειρήσουμε μια επιγραμματική ανασκόπηση της μαζικής άφιξης και της εγκατάστασης βλάχικων πληθυσμών στην Ανατολική Μακεδονία θα πρέπει να αναφέρουμε πως από την πρώτη καταστροφή της Μοσχόπολης, στα 1769, και μέχρι τα μετεπαναστατικά χρόνια, οι περιοχές πέρα από τον Αξιό υπήρξαν, μάλλον, από τα πλέον ασφαλή και προσοδοφόρα καταφύγια για περισσότερες από δύο γενιές φυγάδων και αργότερα μεταναστών. Έφτασαν κατά κύματα ολόκληρα τσελιγκάτα, μεγάλες ή μικρότερες ομάδες οικογενειών ή και μεμονωμένοι δραστήριοι άντρες από όλους τους προγονικούς, μητροπολιτικούς οικισμούς των Βλάχων στη ραχοκοκαλιά της Πίνδου και των προεκτάσεων της. Ουσιαστικά, η βλάχικη εγκατάσταση στην Ηράκλεια ήταν αποτέλεσμα και δημιούργημα της βλάχικης διασποράς στα τέλη του 18ου και τις αρχές του 19ου αιώνα.\nΗ δημογραφική συμβολή τους στη δημιουργία της βλάχικης εγκατάστασης στην Ηράκλεια ήταν περιορισμένη. Ωστόσο, ο ρόλος τους στην οικονομική ανάπτυξή της ήταν πολύ πιο καθοριστικός. Μέχρι τις αρχές του 20ού αιώνα, οι Γραμμουστιάνοι που είχαν τις ορεινές καλυβικές εγκαταστάσεις τους στους γύρω ορεινούς όγκους κατέβαιναν κάθε χειμώνα και έστηναν ένα πυκνό δίκτυο χειμαδιών στον κάμπο του Στρυμόνα μέχρι τη Χαλκιδική και κυρίως γύρω από την Ηράκλεια.\nΟι Γραμμουστιάνοι φυγάδες παρουσίαζαν μεγάλη κινητικότητα καθ’ όλη τη διάρκεια του 19ου αιώνα, προωθούμενοι όλο πιο ανατολικά και πιο βόρεια. Στην Ανατολική Μακεδονία έστηναν τα θερινά καλύβια τους στις πλαγιές της Κερκίνης, του Μενοίκιου και του Όρβηλου.\nΣε αντίθεση με άλλους Βλάχους φυγάδες που κατέφυγαν στην Ανατολική Μακεδονία, οι Γραμμουστάνοι διατήρησαν με μια κάποια εμμονή ένα σχεδόν απόλυτο νομαδοκτηνοτροφικό χαρακτήρα. Η πολιτισμική τους ταυτότητα ήταν ιδιαίτερα ισχυρή και υπήρξαν αρκετά πολυπληθείς ώστε να ενσωματώσουν στις τάξεις τους τις όποιες ομάδες Βλάχων διαφορετικής προέλευσης που παρέμεναν και αυτοί νομαδοκτηνοτρόφοι.\nΗ γενιά του Ρήγα Βελεστινλή και η σχέση του με τους Γραμμουστιάνους\nΘα κλείσουμε την εισήγηση μας παραθέτοντας εν συντομία τις πληροφορίες που αφορούν τους απογόνους του Ρήγα, από την πλευρά του αδερφού του Δημητρίου, την σχέση του με την Γράμμουστα και ειδικά με την οικογένεια των Πισιωταίων.\nΟ Αντώνης Κολτσίδας στο βιβλίο του «Ιστορία της Βωβούσας» αναφέρει:\n«την αυτήν χρονιάν εγγενήθη ο μέγας εθνικός ανήρ ο Αντώνιος Ρίζος – ο μετανομασθείς Ρήγας Φεραίος, από πατέρα Βωβουσιώτη, τον Ζήσην Ρίζον, διδάσκαλον του χωριού και από μάνα από την Γράμμουστα- από την οικογένεια Πισιώτα.»\nΕίναι γνωστό βέβαια ότι ο Ρήγας είχε Περιβολιώτικη καταγωγή ενώ επίσης δεν είναι ακριβής η πληροφορία περί της καταγωγής της μητρός του. Η σχέση όμως της οικογένειας του εθνομάρτυρα και οραματιστή Ρήγα με τη Γράμμουστα και την οικογένεια του Τσέλιγκα Νικολάου Πισιώτα τεκμηριώνεται από τις ακόλουθες πηγές τις οποίες εν τάχει θα μνημονεύσουμε.\n«Ο Βασίλειος Αναγνώστου στο βιβλίο του ο Ρήγας Βελεστινλής, γράφει ότι κατά τον απελευθερωτικό αγώνα του '21 το Βελεστίνο μετείχε σε αυτόν, επαναστάτησαν δια του οπλαρχηγού Καπετάν Μπασδέκη. Μετά την πολιορκία του όμως το Βελεστίνο περιέρχεται στα χέρια των Τούρκων και ακολουθούν σφαγαί και αιχμαλωσίαι. " Παις δεκατριετής ο Παναγιώτης γιος του Δημητρίου, διαφυγών την σφαγήν και αιχμαλωσία κατέφυγεν εις την Μονήν Ξενιάν". Από εκεί φυγαδεύεται από την οικογένεια Τσελιγκάδων Πισιωταίων, από τη Γράμμουστα της Μακεδονίας. Σημειώνουμε ότι η μητέρα του Παναγιώτη ήταν ανάδοχος-νονά των παιδιών της οικογένειας Νικολάου Πισιώτα, ο οποίος είχε τα χειμαδιά του στην περιοχή του Αλμυρού Βόλου.»\n«Στο Μακεδονικόν ημερολόγιον», τεύχος 3 του 1910, δημοσιεύτηκε επιστολή με τίτλο : "Τινά περί της οικογένειας του Ρήγα Φεραίου". Την επιστολή με ημερομηνία "Καστοριά, 8 Αυγούστου 1909" υπογράφει ο Δημήτριος Π. Φεραίος. Στην επιστολή του αναφέρει την πνευματική συγγένεια που είχε η οικογένεια Φεραίου με την οικογένεια των τσελιγκάδων Πισιωταίων, από την Γράμμουστα της Μακεδονίας. Και αυτό επειδή η μητέρα του Παναγιώτη Φεραίου ήταν νονά των παιδιών της οικογένειας των Πισιωταίων. Επιπλέον αναφέρει ότι μετά την καταστροφή του Βελεστίνου της Θεσσαλίας το 1821, τον Παναγιώτη Φεραίο, δηλαδή τον πατέρα του, ηλικίας τότε 13 ετών, τον έσωσε αυτόν και την μητέρα του, από την αιχμαλωσία των Τούρκων η οικογένεια των Πισιωταίων.\nΣτη συνέχεια της επιστολής αναφέρει ότι ο μικρός Παναγιώτης ακολούθησε την οικογένεια των Πισιωταίων στη Γράμμουστα. Ο Παναγιώτης Φεραίος στη συνέχεια εγκαταστάθηκε με την φροντίδα της οικογένειας των Πισιωταίων στη Χρούπιστα. Αργότερα, εγκαταστάθηκε στο Βογατσικό με το ψευδώνυμο Παναγιώτης Μπακάλης για να αποφύγει ενδεχόμενη νέα σύλληψη από τους Τούρκους, όπου και πέθανε το 180.\n«Επίσης ο Β. Τρ. Αναγνώστου στη μελέτη του αυτή αναφέρεται και σε επιστολή της Ουρανίας Φίλιου, κόρης του Δημητρίου Π. Φεραίου, την οποία έστειλε στις 7 Μαΐου του 1964, από την Καστοριά σε αυτόν. Στην επιστολή αυτή, η Ουρανία Φίλιου, η οποία επιβεβαιώνει τις πιο πάνω πληροφορίες και προσθέτει ότι τον παππού της Παναγιώτη Φεραίο, έφεραν μετά την καταστροφή της Θεσσαλίας, για να αποφύγει το διωγμό του από τους Τούρκους, οι Βλάχοι Πισιώτιδες, με τα πρόβατα τους στο Άργος Ορεστικό.»\nΕίναι σημαντικό ακόμη ότι στην ίδια επιστολή η Ουρανία Φίλιου γράφει ότι οι Πισιώτιδες κατέθεσαν ενόρκως στα δικαστήρια της Καστοριάς για την κληρονομιά της περιουσίας της οικογένειας του Ρήγα Φεραίου, ότι ο μοναδικός κληρονόμος της ήταν ο παππούς της Παναγιώτης Φεραίος.\n"Ο Βασιλεύς Γεώργιος Α' επισκέφθη την Θεσσαλίαν κατά την απελευθέρωσίν της. Εις Βελεστίνον τον συνόδευσεν ο Δήμαρχος Γιαννακόπουλος, ο Βασιλεύς έκπληκτος ηρώτησε "δεν υπάρχει κανείς κληρονόμος ; " Του ανέφεραν ότι υπάρχει εις Χρούπισταν της Μακεδονίας ένας ανιψιός επ' αδερφώ του Ρήγα.»\n«Αρμοδίως ειδοποιηθεί ο Παναγιώτης και μετέβη εις Αθήνας.\n«Τα εις Αθήνας συμβάντα τα εκθέτει η επιστολή της Ουρανίας Φίλιου, η οποία μεταφέρει τα γεγονότα όπως της τα διηγήθηκε ο παππούς της Παναγιώτης " Όταν επήγα στας Αθήνας με επήρεν ο Πρόεδρος Φιλάρετος και άλλοι και με έκαμαν ένα σωρό ερωτήσεις. Με επαρουσίασε κατόπιν ο Φιλάρετος εις τα Ανάκτορα, όπου ο Βασιλεύς με εδέχθη εις την αίθουσαν του θρόνου και είπεν εις την οικογένειάν του : "Ελάτε να ιδείτε έναν απόγονο συγγενή του Ρήγα ". Με φωτογράφησαν και ο Βασιλεύς μου έδωσε 1.000 δραχμάς. Κατόπιν ο Φιλάρετος με επήγε εις το άγαλμα του Ρήγα, όπου μου πήραν διάφορες φωτογραφίες". Επειδή δε διακόπτοντο αι εργασίαι της Βουλής, μου είπαν να περάσω μετά τρεις μήνας. Ο Παναγιώτης προ της παρελεύσεως του τριμήνου απέθανε και το ζήτημα παρέμεινεν εκκρεμές.»\n«Επίσης ο Βασίλειος Αναγνώστου μας δίνει μια άλλη πληροφορία ότι ο γιος του Δημητρίου Φεραίου, Ναούμ του διηγήθηκε στην Αθήνα ότι ο παππούς του Παναγιώτης προς πιστοποίηση της συγγένειας του προς τον Ρήγα, είχε προβεί μετά την εξ' Αθηνών του επιστροφή το 1890, εις την κατάρτισην πρακτικών δ' εξετάσεως μαρτύρων ενώπιον του Μητροπολίτη Καστοριάς» Δυστυχώς τα αρχεία της Μητρόπολης Καστοριάς που αναφέρονται στην περίοδο πριν το Δεύτερο Παγκόσμιο πόλεμο έχουν καεί.\nΕξήντα τέσσερα χρόνια αργότερα, στις 27 Ιουλίου 1974, ο απόγονος του Παναγιώτη Φεραίος, με δήλωση του δημιουργεί Ίδρυμα "εις μνήμην των γονέων του Αθανασίου και Ασπασίας και των προγόνων των Πισιωταίων τσελιγκάδων Γράμμου" με δωρεά 450.000 δρχ.\n"Είμαι Έλλην εγκατεστημένος από πολλών ετών εις Ρεγγίνα Σασκ Καναδά και απόγονος του Εθνομάρτυρος Ρήγα Φεραίου. Μετά τον μαρτυρικόν θάνατον αυτού, οι συγγενείς και προγονοί του, δια να σωθούν από τον διωγμόν των Τούρκων, εγκατέλειψαν την γενέτειρα των, Βελεστίνον Θεσσαλίας, και εγκαταστάθηκαν εις τον Γράμμον μετά των ποιμνίων του, υπό το ψευδώνυμον "Πισιωταίοι - τσελιγκάδες Γράμμου". Εις μνήμην των γονέων μου Αθανασίου και Ασπασίας Φεραίου και των προγόνων των "Πισιωταίων -Τσελιγκάδων Γράμμου" και χάριν συμβολής κι εμού, κατά δύναμιν, εις προσφοράν υπέρ του Έθνους, επιθυμώ όπως από την κτηθείσαν, δια σκληρός εργασίας εις την Αλλοδαπήν περιουσίαν μου, διαθέσω χρηματικόν ποσόν εκ δραχμών 450.000.\nΑπό τα προηγούμενα συνεπάγεται ότι: «Ο Ρήγας Βελεστινλής είχε - εκτός από τον Κώστα - και άλλον αδερφό τον Δημήτρη - του οποίου απόγονοι έχουν το οικογενειακό επώνυμο Φεραίος- που περιπετειωδώς σώθηκε από τους Γραμμουστιάνους Πισιωταίους στο Άργος Ορεστικό (Χρούπιστα). Από τις επιστολές Δημητρίου Φεραίου, Ουρανίας Φίλιου και από τη Δήλωση Συστάσεως Ιδρύματος του Παναγιώτου Φεραίου φαίνεται πως οι απόγονοι του αδερφού του Ρήγα, Δημητρίου, χρησιμοποίησαν το όνομα Μπακάλης για να διασωθούν στη Μακεδονία από τις Τουρκικές θηριωδίες και μετά την απελευθέρωση άλλαξαν το επίθετο τους μετά από ένορκες καταθέσεις σε Φεραίος.» Σημειώνουμε ότι μέχρι σήμερα υπάρχει στο Άργος Ορεστικό οικογένεια με το όνομα Φεραίου, αυτή του δασολόγου Ανδρέα Φεραίου.\n«Νομίζουμε πως αυτά τα ιστορικά συναγόμενα έχουν αξία για τον ιστορικό ερευνητή, αφού ούτως ή άλλως σχετίζουν την οικογένεια του Ρήγα Βελεστινλή με την οικογένεια του Παναγιώτη Φεραίου, και των Γραμμουστιάνων Πισιωταίων. Σχετικές παραδόσεις έχουν καταγράψει πολλοί νεώτεροι ερευνητές. Οπωσδήποτε όμως δίνουν λαβή για νέες συζητήσεις και σαφώς διανοίγουν πεδίο για παραπέρα έρευνα.»\nΤελειώνοντας θεωρούμε χρέος μας να αναφέρουμε ότι η σύνταξη αυτής της εισήγησης στηρίχτηκε στην εργασία "Οδοιπορικό στη Γράμμουστα" των Ανδρομάχη Πισιώτη και Κωνσταντίνου Αδάμ στο βιβλίο του κ. Αστέριου Κουκούδη "Οι Μητροπόλεις και η Διασπορά των Βλάχων",,στο βιβλίο του κ. Γιώργη Έξαρχου «Ρήγας Βελεστινλής» στο βιβλίο του κ. Αντώνη Κολτσίδα «Ιστορία της Βωβούσας»\nΕπίσης χρησιμοποιήθηκαν πολύτιμα στοιχεία από τις εργασίες ΅Το Ιστορικό των Βλάχων της Ηράκλειας΅ του Αστέριου Κουκούδη και ΅Από την Πίνδο ως την Ροδόπη, αναζητώντας τις εγκαταστάσεις και την ταυτότητα των Βλάχων΅, των Αστέριου Κουκούδη και Βασίλη Γούναρη.\nΗ ηλεκτρονική παρουσίαση των φωτογραφιών οφείλεται στα αρχεία των :\nΑστέριου Κουκούδη , Χάρτες\nΣυλλόγου Γραμμουσιάνων ΅Η Γράμμουστα Αργους Ορεστικού΅\nΜορφωτικού Συλλόγου ¨Η Ορεστίς΅Αργους Ορεστικού.\nΚαι του Συλλόγου Βλάχων Νομού Σερρών "Ο Γεωργάκης Ολύμπιος".\nΕυχαριστώ για την προσοχή σας και την υπομονή σας\nΑνδρομάχη Πισιώτη, Κωνσταντίνος Αδάμ."Οδοιπορικό στη Γράμμουστα" Πρακτικά Σεμιναρίων Π.Ο.Π.Σ. Βλάχων.Λάρισα 2005\nΑνδρομάχη Πισιώτη "Η Γράμμουστα" Διπλωματική εργασία\nΑστέριος Κουκούδης ΅Οι Μητροπόλεις και η Διασπορά των Βλάχων", Εκδόσεις Ζήτρος, Θεσσαλονίκη 2000\nΑστέριος Κουκούδης, Βασίλης Γούναρης .''Από την Πίνδο ως την Ροδόπη, αναζητώντας τις εγκαταστάσεις και την ταυτότητα των Βλάχων'', Περιοδικό Ιστωρ, Αθήνα , τεύχος 10, Δεκέμβριος 1997, σελ΄. 91, 137\nΑστέριος Κουκούδης. ''Το Ιστορικό των Βλάχων της Ηράκλειας'', Βλάχοινετ\nΑντώνης Κολτσίδας «Ιστορία της Βωβούσας» απομνημονεύματα Αποστόλου Χατζή η Τσαρούχα για την Βωβούσα Ιωαννίνων του 19ου αιώνα. Εκδόσεις Κυριακίδη, Θεσσαλονίκη 1977.\nΑριάδνη Αντωνιάδου, Σάκης Γκέκας, Στέργιος Ζήκας, Δαμασκηνιά (Βιντελούστι) της Δυτ. Μακεδονίας στο χώρο και τον χρόνο. Πολιτιστικός και Λαογραφικός Σύλλογος Δαμασκηνιωτών ¨Η Παναγιά¨, Εκδόσεις Ερωδιός , Θεσσαλονίκη 2011\nΛάζαρος Παπαϊωάννου. Αργος Πόλις Ορστίδος, Έκδοση:. Μορφωτικός Σύλλογος Η Ορεστίς Αργους Ορεστικού, Αργος Ορεστικό\nΑστέριου Κουκούδη, Χάρτες\nΟ φωτογενής Βλαχόφωνος Ελληνισμός της Ανατολικής Μακεδονίας, Λεύκωμα Συλλόγου Βλάχων Νομού Σερρών "Ο Γεωργάκης Ολύμπιος".\nΤο τραγούδι του Χατζηστέργιου


Ικανοποίηση στην αγορά της Ρόδου για το επικείμενο άνοιγμα καταστημάτων - Δημοκρατική της Ρόδου\nΙκανοποίηση στην αγορά της Ρόδου για το επικείμενο άνοιγμα καταστημάτων\n14 Ιανουαρίου 2021 8:30 πμ | Δημήτρης Γκαρτζώνης\nΧαιρετίζει η τοπική αγορά την απόφαση της κυβέρνησης για το άνοιγμα των εμπορικών καταστημάτων με τη μέθοδο του click in shop από τη Δευτέρα 18 Ιανουαρίου.\nΟπως έχει γίνει γνωστό, τα εμπορικά των κλάδων ένδυσης, υπόδησης και κοσμήματος θα λειτουργήσουν με αυτή τη μέθοδο, ενώ τα υπόλοιπα καταστήματα με τη μέθοδο του click away. Και στις δύο περιπτώσεις θα απαιτείται το κλείσιμο ραντεβού, με το click in shop η πώληση να γίνεται εντός του καταστήματος και το click away η παράδοση να γίνεται εκτός, όπως ίσχυσε και κατά την εορταστική περίοδο.\nΤο Click away ξεκίνησε στις 13 Δεκεμβρίου 2020, ώστε να μπορέσουν οι καταναλωτές να κάνουν τις χριστουγεννιάτικες αγορές τους και σταμάτησε (πρόωρα) στις 3 Ιανουαρίου 2021 και θα εφαρμοστεί πάλι παράλληλα με το click In Shop. Το συγκεκριμένο μέτρο, δεν κατάφερε ωστόσο να αναθερμάνει την αγορά (τουλάχιστον όχι στον επιθυμητό βαθμό), που μετά την επιβολή του δεύτερου lockdown στις 7 Νοεμβρίου βρίσκεται σε κατάσταση… βαθιάς κατάψυξης. Η μέθοδος του click away αποδείχθηκε στην πράξη μη λειτουργική και μη αποδοτική. Άλλωστε η αγορά δεν ήταν προετοιμασμένη για ένα τέτοιο μοντέλο λειτουργίας.\nΣε ιδιαίτερα δύσκολη θέση είναι οι περισσότερες εμπορικές επιχειρήσεις του νησιού. Ήδη πολλά καταστήματα στο κέντρο της πόλης και στις γειτονιές έχουν αδειάσει και αναζητούν νέους ενοικιαστές. Τα μέτρα τόνωσης και ενίσχυσης των επιχειρήσεων που επλήγησαν από την πανδημία του κορωνοϊού, σε πολλές περιπτώσεις δεν στάθηκαν αρκετά για την επιβίωσή τους.\n«Με το Click Away, οι τζίροι των καταστημάτων, μπορεί να ξεκόλλησαν από το απόλυτο μηδέν, το αποτέλεσμα όμως δεν ήταν το προσδοκώμενο. Την περίοδο των εορτών, η κίνηση ήταν περιορισμένη και δεν πλησίασε καν τα επιθυμητά επίπεδα. Ήταν δε ένα μέτρο που εξυπηρετούσε ελάχιστα τους καταναλωτές και τις επιχειρήσεις. Το Click in Shop στους κλάδους ένδυσης και υπόδησης και χρυσοχοΐας, πιστεύω ότι θα τονώσει περισσότερο την αγορά, καθώς ο καταναλωτής θα έχει τη δυνατότητα να επιλέξει τα προϊόντα που επιθυμεί στο κατάστημα και να τα δοκιμάσει. Πρόκειται δε για μέτρο το οποίο είχε προτείνει η ΕΣΕΕ στην ηγεσία του Υπουργείου Ανάπτυξης, σε περίπτωση που δεν άνοιγε κανονικά η αγορά και που υιοθετήθηκε εν μέρει τελικά», δήλωσε ο πρόεδρος του Εμπορικού Συλλόγου Ρόδου και αντιπρόεδρος της ΕΣΕΕ, Νίκος Μπόνης και σημείωσε ότι η κρίση στην αγορά θα ενισχυθεί μετά τη λήξη της πανδημίας, όταν οι επιχειρήσεις που έλαβαν ενισχύσεις στο πλαίσιο της εφαρμογής των κυβερνητικών μέτρων, κληθούν να επιστρέψουν τα ποσά που τους αναλογούν από τα χρηματοδοτικά εργαλεία στα οποία εντάχθηκαν.\nΣυγκεκριμένα, ο κ. Μπόνης δήλωσε τα εξής: «Έχουν αδειάσει καταστήματα στο κέντρο της πόλης, στη Μεσαιωνική Πόλη και στις γειτονιές και όπως φαίνεται, θα αδειάσουν και άλλα. Θα φανεί πολύ έντονα η κρίση όταν τεθεί σε έλεγχο η πανδημία και λήξουν τα περιοριστικά μέτρα. Τότε θα λήξει και η αναστολή πληρωμών των δόσεων στην εφορία και στο ΙΚΑ…, θα κληθούν οι επιχειρήσεις που ενισχύθηκαν από την Επιστρεπτέα Προκαταβολή να επιστρέψουν τα ανάλογα ποσά… Και τότε θα βρεθεί το σύνολο σχεδόν της αγοράς σε πραγματικά δύσκολη κατάσταση».


Kefalonia Mas - Βελτιωμένος ο καιρός σήμερα, αλλά το κρύο παραμένει\nΒελτιωμένος ο καιρός σήμερα, αλλά το κρύο παραμένει\nΙανουάριος 12, 2017 - 09:52\nΠρόγνωση καιρού για την Κεφαλονιά και την Ιθάκη. Βελτιωμένος ο καιρός σήμερα , αν και η μέρα θα είναι κρύα. Δεν περιμένουμε βροχές ή χιονοπτώσεις και είναι μια ευκαιρία για ανασύνταξη. Οι άνεμοι έχουν εξασθενήσει.\nΑναλυτικά για σήμερα Πέμπτη υπάρχουν λίγες νεφώσεις , οι οποίες κάποιες στιγμές θα γίνονται περισσότερες , αλλά δεν περιμένουμε βροχές. Η ορατότητα είναι τοπικά περιορισμένη. Οι άνεμοι πνέουν βορειοδυτικοί 4 με 5 μποφόρ. Η θάλασσα είναι ταραγμένη, ενώ θα πρέπει να πούμε ότι σε θαλάσσια τμήματα , μέχρι το μεσημέρι , υπάρχει ακόμα κάπως αυξημένος κυματισμός λόγω των χθεσινών ενισχυμένων ανέμων. Η θερμοκρασία θα πλησιάσει τους 12 βαθμούς κελσίου η μέγιστη τιμή στα πεδινά, αλλά σε ορεινές περιοχές τα θερμόμετρα δεν θα ανέβουν πάνω από τους 8 βαθμούς κελσίου.\nΓια αύριο Παρασκευή προβλέπονται λίγες νεφώσεις που βαθμιαία θα πυκνώσουν και μετά το μεσημέρι θα βρέξει. Προς το βράδυ ίσως εκδηλωθούν μεμονωμένες καταιγίδες. Οι άνεμοι θα πνέουν νοτιοδυτικοί 5 μποφόρ και από το απόγευμα στα πελάγη 6 μποφόρ. Η θάλασσα θα είναι ταραγμένη. Η θερμοκρασία, θα κυμανθεί από 4 βαθμούς η ελάχιστη, έως 15 βαθμούς κελσίου η μέγιστη.\nΗ απουσία βροχής , μέχρι αύριο το μεσημέρι, δίνει την ευκαιρία σε όλους για μια ανασύνταξη και αντιμετώπιση των προβλημάτων. Η θερμοκρασία έχει ανέβει , ως προς τις μέγιστες τιμές της. Οι άνεμοι έχουν εξασθενήσει. Με εναλλαγές τις επόμενες τέσσερις μέρες ο καιρός. Αύριο μετά το μεσημέρι φαίνεται ότι πάλι έρχονται βροχές στα νησιά μας, το Σάββατο , μέσα στην ημέρα ο καιρός θα βελτιωθεί, ενώ πιο δύσκολο θα είναι το κύμα κακοκαιρίας που ακολουθεί την Κυριακή. Σε κάθε περίπτωση όμως, θα παρακολουθούμε την εξέλιξη του καιρού.


Με το Hyundai i30N Performance στην πίστα των Μεγάρων [first drive] | Caroto.gr\nΚύρια σελίδα/ΑΡΘΡΑ/ΕΠΙΚΑΙΡΟΤΗΤΑ/ΔΟΚΙΜΕΣ/Με το Hyundai i30N Performance στην πίστα των Μεγάρων [first drive]\nΜε το Hyundai i30N Performance στην πίστα των Μεγάρων [first drive]\nNίκος Ι. Mαρινόπουλος4 Μαΐου 2018\nΤο i30N αποτελεί μία από τις πιο ευχάριστες εκπλήξεις για όσους αναζητούν ένα hot-hatch με απολαυστικό στήσιμο και κάτω από το ψυχολογικό όριο των 30.000 ευρώ.\nΜέχρι να δοκιμάσουμε το πρώτο μοντέλο της σειράς υψηλών επιδόσεων «N» και στον δρόμο σας μεταφέρουμε τις πρώτες μας εντυπώσεις από μερικούς γύρους στην ταλαιπωρημένη πίστα των Μεγάρων. Στο γαλάζιο χρώμα του λανσαρίσματος το i30N είναι ένα όμορφο hot-hatch με ότι χρειάζεται για να ξεχωρίζει (αεροδυναμικό look, σπορ μάσκα, κόκκινες δαγκάνες, πίσω αεροτομή, ζάντες 18 ή 19 ιντσών κ.α.) και δίχως να το διατυμπανίζει (όπως για παράδειγμα το Honda Type-R).\nΣτο εσωτερικό υπάρχει ανάλογο ύφος με το τιμόνι να έχει δύο επιπλέον διακόπτες για σπορ προγράμματα, την οθόνη 8’’ να έχει ειδικό μενού για σπορ ρυθμίσεις και παραμετροποίηση του N Grin Control System (για χαρτογράφηση μοτέρ, βάρος τιμονιού, ήχο απόληξης, ESP, rev-match κ.α.). Τα καθίσματα έχουν πολύ καλή πλευρική στήριξη και ας μην είναι επώνυμα (π.χ. Recaro). Γενικότερα στο i30N όλα είναι ρυθμισμένα και στημένα από την Hyundai αφού ο Albert Biermann, ο πρώην αρχιμηχανικός του αγωνιστικού τμήματος στην BMW, είναι ο άνθρωπος που έστησε την «Ν» και προτίμησε να μην χρησιμοποιήσει τρανταχτά ονόματα (π.χ. Brembo για τα φρένα) ώστε ένα κρατήσει το κόστος σε χαμηλά επίπεδα.\nΚάτι που έχει αποτυπώνεται και στον τιμοκατάλογο, πετώντας το γάντι σε μοντέλα όπως το Seat Leon Cupra, το VW Golf GTI, το Peugeot 308 GTi κ.α. Ειδικά η ελληνική αντιπροσωπεία της Hyundai παίζει να έχει τις χαμηλότερες τιμές στην Ευρώπη. Έτσι λοιπόν το i30N των 250 ίππων (0-100 σε 6,4 δλ.) ξεκινά από τις 26.990€, ενώ το i30Ν Performance Pack με τους 275 ίππους (0-100 σε 6,1 δλ.) από τος 28.750€. Οι τιμές αυτές ισχύουν μέχρι το τέλος του χρόνου. Οι διαφορές του ακριβότερου i30N εντοπίζονται κυρίως στο ηλεκτρονικά ελεγχόμενο μπλοκέ (με πολύδισκο συμπλεκτάκι όπως το VAQ του VW Group), στην πίσω μπάρα θόλων και στα δισκόφρενα με λογότυπο N (το επιπλέον βάρος είναι στα 25-30 κιλά).\nΣτην πίστα οδηγήσαμε το i30N με τα 275 άλογα το οποίο πιθανότατα θα έχει την μεγαλύτερη ζήτηση. Με το στροφόμετρο να δουλεύει στο κόκκινο δε ήμουν σε θέση να αντιληφθώ υποψία lag στις χαμηλές rpm, όπου μου έκανε εντύπωση η άνεση με την οποία το μοτέρ ανέβαζε στροφές. Δίχως να είναι πολύ σφιχτή η ανάρτηση με τα ηλεκτρονικά ελεγχόμενα αμορτισέρ δείχνει στην πίστα πόσο μελετημένη είναι και σε συνδυασμό με το δύσκαμπτο πλαίσιο αντιλαμβάνεσαι μεμιάς τις άπειρες ώρες δοκιμών και εξέλιξης στην πίστα του Nurburgring.\nΤο τιμόνι έχει σωστό βάρος (τουλάχιστον στο πιο σπορ πρόγραμμα που το οδηγήσαμε), όσο και αν το προσπαθήσεις το πίσω μέρος βιδώνει στα κομμάτια με την καλή πρόσφυση, ενώ ο επιλογέας δεν θυμάμαι να σκάλωσε σε κανένα κούμπωμα. Το rev-match ανεβάζει τις rpm του κινητήρα στα κατεβάσματα, ενώ η έξοδος στην στροφή γίνεται σβέλτα και με συνοδεία τα σκασίματα της απόληξης με μεταβλητή βαλβίδα εξαγωγής για σπορ χροιά.\nΑυτά εν ολίγοις για το i30N που ανυπομονούμε να δοκιμάσουμε στους δρόμους και κάτι μας λέει πως θα μας ενθουσιάσει ακόμη περισσότερο. Έως τότε, κάντε κλικ εδώ για να ακούσετε τον ήχο και τα κοχλάσματα που βγάζει το πολύ ευχάριστο i30N Performance που αναμφίβολα αποτελεί την πιο συμφέρουσα επιλογή στο είδος του!\nHyundai i30N drive track megara 2018 karagiorgakis (4)\nHyundai i30N drive track megara 2018 karagiorgakis (5)\nHyundai i30N drive track megara 2018 karagiorgakis (6)\nHyundai i30N drive track megara 2018 karagiorgakis (7)\nHyundai i30N drive track megara 2018 karagiorgakis (8)\nHyundai i30N drive track megara 2018 karagiorgakis (9)\nHyundai i30N drive track megara 2018 karagiorgakis (10)\nHyundai i30N drive track megara 2018 karagiorgakis (11)\nHyundai i30N drive track megara 2018 karagiorgakis (12)\nHyundai i30N drive track megara 2018 karagiorgakis (13)\nHyundai i30N drive track megara 2018 karagiorgakis (14)\nHyundai i30N drive track megara 2018 karagiorgakis (15)\nHyundai i30N drive track megara 2018 karagiorgakis (16)\nHyundai i30N drive track megara 2018 karagiorgakis (17)\nHyundai i30N drive track megara 2018 karagiorgakis (18)\nHyundai i30N drive track megara 2018 karagiorgakis (1)\nHyundai i30N drive track megara 2018 karagiorgakis (2)\nHyundai i30N drive track megara 2018 karagiorgakis (3)\nphotos: karagiorgakis c&g\n[accordion close=”1″ title=”Τι λέει η Hyundai για το i30 N“]Εκπληκτική οδηγική απόλαυση για όλους\nΤο i30 N σηματοδοτεί μια νέα εποχή για τη Hyundai Motor – εισάγοντας το πρώτο μοντέλο υψηλών επιδόσεων της σειράς N, κατασκευασμένο για να προσφέρει εκπληκτική οδηγική απόλαυση για όλους\nΗ σειρά N γεννήθηκε στο Namyang της N. Κορέας και ολοκληρώθηκε στη πίστα Nürburgring. Το ‘N’ (που εμπνέεται από το σχήμα ενός σικέιν αγωνιστικού περάσματος) αντιπροσωπεύει την ουσία της εξέλιξης των αυτοκινήτων υψηλών επιδόσεων της Hyundai Motor.\nΤο Νέο Hyundai i30 “N” δημιουργήθηκε με την οδηγική συγκίνηση στο επίκεντρο. Γνώμονας δεν ήταν οι επιδόσεις σε RPM (Rounds Per Minute – στροφές ανά λεπτό) αλλά σε BPM (driver heart-Beats Per Minute, ήτοι… παλμοί καρδιάς ανά λεπτό). Σε αυτό συντελούν όλα όσα χαρακτηρίζουν το εκρηκτικό νέο μοντέλο:\nΥψηλή ισχύς: ο 4-κύλινδρος T-GDI turbo κινητήρας 2.0-λίτρων προσφέρει μέχρι 275 PS και ροπή 353 Nm με υψηλή απόκριση και γραμμική ισχύ εξόδου\nΤεχνολογικάχαρακτηριστικάυψηλώνεπιδόσεων: Electronic Limited Slip Differential, Electronic Controlled Suspension, Rev Matching, Launch Control, ελαστικά High-Performance, lap timer καιάλλα.\nΥψηλό επίπεδο προσαρμογής: πέντε διαφορετικές λειτουργίες οδήγησης, συμπεριλαμβανομένων των λειτουργιών N και N Custom, προσφέρουν ποικιλία διαφορετικών διαμορφώσεων/επιλογών, από την άνετη καθημερινή μετακίνηση μέχρι τον καθαρόαιμο προσανατολισμό σε αγωνιστικές επιδόσεις.\nΉχος που κτίζει το συναίσθημα και την αδρεναλίνη, χάρη σε ένα μεταβλητό σύστημα βαλβίδων εξαγωγής\nΠραγματικός σχεδιασμός επιδόσεων : επιθετικοί εμπρός και πίσω προφυλακτήρες με μεγαλύτερους αεραγωγούς και κόκκινη χαρακτηριστική γραμμή, αεροδυναμική πίσω αεροτομή με τριγωνικό φως πέδησης, εξάτμιση διπλού σιγαστήρα, ζάντες 18 και 19 ιντσών, σπορ καθίσματα, και το χαρακτηριστικό γαλάζιο εξωτερικό χρώμα εμπνευσμένο από την Hyundai Motorsport\nΤο i30 N είναι το πρώτο αυτοκίνητο υψηλών επιδόσεων της Hyundai Motor της σειράς N. Βασισμένο στο i30 Νέας Γενιάς, το i30 N έχει αναπτυχθεί εξ’ αρχής για να προσφέρει μέγιστη οδηγική απόλαυση στην καθημερινότητα τόσο στο δρόμο όσο και στην πίστα. Η σειρά N γεννήθηκε στο Namyang, στο παγκόσμιο κέντρο Έρευνας & Τεχνολογίας της Hyundai Motor στην Κορέα, και εξελίχθηκε στο Nürburgring, μια από τις πιο απαιτητικές πίστες στον κόσμο και στο Κέντρο Δοκιμών της Hyundai. Το λογότυπο N εμπνέεται από το σχήμα ενός σικέιν αγωνιστικού περάσματος όπου το i30 N έχει ελεγχθεί διεξοδικά και έχει αποδείξει την ικανότητά του. Το i30 N αποπνέει την εμπειρία της Hyundai Motorsport στο WRC από το 2014.\n“Το Hyundai i30 N έχει αναπτυχθεί για να προσφέρει μέγιστη οδηγική απόλαυση στους πελάτες μας σε ένα προσιτό πακέτο υψηλών επιδόσεων”, δήλωσε ο Albert Biermann, Executive Vice President Performance Development and High Performance Vehicle Division. “Με τα μοντέλα N υψηλών επιδόσεων, θα ενισχύσουμε την ελκυστικότητα της μάρκας μας με συναισθηματικά προϊόντα που ανταποκρίνονται στις ανάγκες των ανθρώπων που αγαπούν να χαμογελούν όταν οδηγούν το αυτοκίνητό τους σε ελικοειδείς δρόμους και να ακούν τον ήχο του κινητήρα . Αυτός είναι ο λόγος για τον οποίο μετράμε τις επιδόσεις σε BPM (ήτοι… παλμοί καρδιάς ανά λεπτό) αντί μόνο σε RPM”.\nΕστιασμένο στη οδηγική απόλαυση\nΤο i30 N έχει αναπτυχθεί με βάση τρεις πυλώνες που εστιάζουν στο πλαίσιο «Fun to Drive»: Corner Rascal, Everyday Sports Car και Race Track Capability.Το i30 N έχει σχεδιαστεί για να κάνει την καρδιά του οδηγού να κτυπά πιο γρήγορα όταν εκείνος ή εκείνη βρίσκεται πίσω από το τιμόνι. Αντί να επικεντρώνεται σε απόλυτους αριθμούς, η Hyundai Motor επέλεξε να εστιάσει στη οδηγική απόλαυση και τη συναισθηματική επίδραση στους καρδιακούς παλμούς του οδηγού ανά λεπτό (BPM), αντί να μετρά απλώς τις στροφές ανά λεπτό (RPM). Όταν ο οδηγός αγγίξει το γκάζι, η λειτουργία Rev συμβαδίζει με την ομαλή αλλαγή ταχυτήτων, ενώ η λειτουργία overboost αυξάνει τη ροπή (+ 8%) και την επιτάχυνση (+ 6-7%). Το συναίσθημα ενισχύεται από τον συναισθηματικό ήχο του αυτοκινήτου από την διπλή εξάτμιση με σιγαστήρα και το μεταβλητό σύστημα βαλβίδων εξαγωγής. Η καμπίνα του i30 N παρουσιάζει βασικές παραμέτρους επιδόσεων μέσω του νέου ταμπλό και την 8 ιντσών οθόνη ελεύθερης διακύμανσης, όπως ο μετρητής G-Force για ζωντανή παρακολούθηση των επιδόσεων.\nΤο i30 N αγαπά τις στροφές. Το λογότυπο N εμπνέεται από το σχήμα ενός σικέιν αγωνιστικού περάσματος, το απόλυτο κομμάτι των δοκιμαστικών διαδρομών, όπου το i30 N επιτυγχάνει μέγιστη πρόσφυση, ακρίβεια και οδηγική αίσθηση. Ο ισχυρός υπερτροφοδοτούμενος κινητήρας 2.0 λίτρων προσφέρει ισχύ έως 275 PS και ροπή 353 Nm. Διαθέτει μπροστινή κίνηση και 6-τάχυτο μηχανικό κιβώτιο ταχυτήτων.\nΤο i30 N είναι αεροδυναμικά σχεδιασμένο ώστε να κρατά το αμάξωμα σταθερό στο δρόμο όταν απαιτείται μέγιστη έλξη. Το σύστημα Electronic Limited Slip Differential (E-LSD) βελτιώνει τα κρατήματα και παρέχει μέγιστη ισχύ στο δρόμο. Για τους φανατικά ενθουσιώδεις το σύστημα Electronic Stability Control (ESC) μπορεί να απενεργοποιηθεί εντελώς για μέγιστη οδηγική ελευθερία. Προκειμένου να προσφέρουν στους οδηγούς και τους επιβάτες τη μέγιστη άνεση, τα ειδικά σχεδιασμένα N σπορ καθίσματα προσφέρουν μέγιστη ευστάθεια και πλευρική στήριξη σε όλες τις συνθήκες οδήγησης.\nSport αυτοκίνητο στην καθημερινότητα\nΤο i30 N είναι ένα καθημερινό σπορ αυτοκίνητο, κατάλληλο για καθημερινή μετακίνηση προσφέροντας άνεση στις καθημερινές μετακινήσεις αλλά και σε αγωνιστικές επιδόσεις κατά τη διάρκεια του Σαββατοκύριακου. Προσφέροντας μια μεγάλη ποικιλία επιλογών, το i30 N είναι ένα ισορροπημένο hatchback, που προσφέρει επιδόσεις και πρακτικότητα για να δημιουργήσει το καλύτερο συναίσθημα στον οδηγό. Υπάρχουν πέντε λειτουργίες οδήγησης, όπως Eco, Normal, Sport, N και N Custom, οι οποίες μπορούν να επιλεγούν χρησιμοποιώντας δύο ειδικά μπουτόν στο τιμόνι. Οι διαφορετικές λειτουργίες μεταβάλλουν τον χαρακτήρα του αυτοκινήτου, προσαρμόζοντας τις παραμέτρους υψηλών επιδόσεων του κινητήρα, τον ηλεκτρονικό έλεγχο ευστάθειας (ESC), το ηλεκτρονικό διαφορικό περιορισμένης ολίσθησης (E-LSD), τον ήχο, το σύστημα διεύθυνσης και τη λειτουργία Rev. Επιπλέον, ο οδηγός μπορεί να επιλέξει το κουμπί λειτουργίας Rev στο τιμόνι για να αυξήσει τις στροφές του κινητήρα κατά την μετάβαση από μια υψηλότερη σε μια χαμηλότερη ταχύτητα, ενώ ο έλεγχος εκκίνησης του αυτοκινήτου βοηθά στον έλεγχο ροπής του κινητήρα.\nΣτην εξέλιξη του οχήματος, η αντοχή και οι αγωνιστικές επιδόσεις ήταν βασικά στοιχεία. Το i30 N έχει διανύσει 10.000 χλμ οδήγησης στο Nordschleife στην πίστα Nürburgring πραγματοποιώντας δοκιμές ανθεκτικότητας. Το αυτοκίνητο συμμετείχε επίσης δύο φορές στην πιο σκληρή δοκιμή αντοχής στον κόσμο, τον 24-ωρο αγώνα ADAC στην πίστα Nürburgring. Ο κινητήρας και τα εξαρτήματά του έχουν δοκιμαστεί για τη συνολική αξιολόγηση του οχήματος το 2016 και για την επιβεβαίωση της συνολικής αγωνιστικής του ικανότητας σε 2017. Τα φρένα του έχουν σχεδιαστεί έτσι ώστε να προσφέρουν μεγαλύτερη διάρκεια διαθέτοντας μια πρόσθετη λειτουργία ψύξης μέσω των αεραγωγών στον μπροστινό προφυλακτήρα. Η ηλεκτρονικά ελεγχόμενη ανάρτηση (ECS) επιτρέπει στον οδηγό να προσαρμόζει το i30 N ώστε να ταιριάζει καλύτερα στις απαιτήσεις της αγωνιστικής διαδρομής. Η υψηλή ακαμψία του αμαξώματος αυξάνεται από την ράβδο ακαμψίας στο πίσω μέρος που βρίσκεται πίσω από τα πίσω καθίσματα. Το αυτοκίνητο διαθέτει ακριβές χειροκίνητο κιβώτιο έξι ταχυτήτων και σύντομη διαδρομή για να βελτιώνει τις γρήγορες μεταβάσεις.\nΗ σειρά Ν της Hyundai Motor : Γεννήθηκε στο Namyang, Εξελίχθηκε στο Nürburgring\nΗ σειρά N γεννήθηκε στο Namyang, στο Κέντρο Έρευνας και Τεχνολογίας της Hyundai Motor στη N. Κορέα και ολοκληρώθηκε στη πίστα Nürburgring, όπου αποτελεί το Ευρωπαϊκό Κέντρο Δοκιμών της Hyundai Motor. Η στενή σχέση μεταξύ Namyang κα Nürburgring δημιούργησε τη βάση για τη σειρά N, με στόχο την οδηγική απόλαυση. Συμβολίζοντας το σχήμα ενός σικέιν αγωνιστικού περάσματος, το λογότυπο «N» ενσωματώνει αυτήν την πτυχή – ένα ευκίνητο όχημα που είναι απολαυστικό στην οδήγηση – και αντιπροσωπεύει την απόλυτη οδηγική εμπειρία σε δύσκολες διαδρομές.\nΕμπνευσμένο από την Hyundai Motorsport\nH Hyundai Motorsport ιδρύθηκε στις αρχές του 2013 με έδρα το Alzenau της Γερμανίας και με σκοπό της να αναπτύξει ένα μακροπρόθεσμο πρόγραμμα μηχανοκίνητου αθλητισμού, το οποίο αποδεικνύει το συναίσθημα και την τεχνολογία που η Hyundai διαθέτει στα αυτοκίνητά της. Τα τελευταία τέσσερα χρόνια, η Hyundai Motorsport συμμετείχε με επιτυχία στο Παγκόσμιο Πρωτάθλημα Ράλι (WRC) της FIA, που θεωρείται ως μια από τις πιο απαιτητικές και ανταγωνιστικές διοργανώσεις :\n2013: Έναρξη του i20 WRC.\n2014: Το i20 WRC της Hyundai Motorsport κατακτά τέσσερα βάθρα και ολοκληρώνει το WRC στην τέταρτη θέση στην συνολική κατάταξη των Κατασκευαστών.\n2015: Εμφανίζεται για πρώτη φορά η σειρά υψηλών επιδόσεων N της Hyundai με τα πρωτότυπα N 2025 Vision Gran Turismo και RM15. Η Hyundai κατακτά τέσσερα βάθρα και ολοκληρώνει το WRC στην τρίτη θέση.\n2016: Η Hyundai κατακτά επτά βάθρα και ολοκληρώνει το WRC στη δεύτερη θέση.\n2017: Μια νέα εποχή ξεκινά με την εισαγωγή νέων τεχνικών κανονισμών που οδηγούν σε πιο διακριτικά, δυναμικά και ισχυρά WRC οχήματα.\nΈχοντας διανύσει ήδη τη μισή σεζόν, η Hyundai έχει κατακτήσει έξι βάθρα και προς το παρόν κατέχει τη δεύτερη θέση στην κατάταξη των οδηγών και των κατασκευαστών του WRC.\nΟι έννοιες υψηλών επιδόσεων της Hyundai προέκυψαν κατά την ανάπτυξη των αυτοκινήτων WRC. Αυτός είναι ο λόγος για τον οποίο το WRC θεωρείται ότι είναι το λίκνο της σειράς N, επομένως και για το i30 N. Κατά τη διάρκεια των αγώνων, με αγωνιστικές διαδρομές σε δρόμους από χαλίκι, άσφαλτο, χιόνι και πάγο, οι μηχανικοί της Hyundai Motor εντόπισαν περαιτέρω βελτιώσεις και δυνατότητες βελτιωμένων επιδόσεων για το i30 N.\nΚέντρο δοκιμών Nürburgring\nΗ πίστα του Nürburgring στο Nordschleife χρησιμοποιήθηκε και εξακολουθεί να χρησιμοποιείται για να βελτιώσει τις τεχνολογίες υψηλών επιδόσεων της σειράς N. Η πίστα αγώνων του Nürburgring είναι γνωστή ως μία από τις πιο δύσκολες πίστες στον κόσμο. Με 73 στροφές και 20,8 χιλιόμετρα ασφάλτου, αποτελεί ένα εξαιρετικό σύμπλεγμα για σπορ μηχανοκίνητα και φιλοξενεί το κέντρο δοκιμών της Hyundai Motor σε έκταση 3.600 τετραγωνικών μέτρων, το οποίο χρησιμοποιείται από το Τεχνικό Κέντρο της Hyundai Motor Europe. για τις πειραματικές δοκιμές ανθεκτικότητας της Hyundai Motor στην Ευρώπη. Κάθε αυτοκίνητο που συμμετέχει στις διαδρομές της πίστας Nürburgring δοκιμάζεται 420 με 480 φορές τόσο σε ξηρό όσο και σε υγρό οδόστρωμα, πραγματοποιώντας έως και 180.000 χλμ. οδήγησης – το ισοδύναμο του κύκλου ζωής ενός κανονικού οχήματος – σε μόλις τέσσερις εβδομάδες.\nNamyang Κέντρο Έρευνας & Τεχνολογίας – Ο τόπος γέννησης του i30 N\nΤο Κέντρο Έρευνας & Τεχνολογίας στο Namyang ξεκίνησε το 1995 στο Hwaseong της Νότιας Κορέας και απασχολεί 13.000 ερευνητές, είναι το κέντρο του παγκόσμιου δικτύου Έρευνας & Τεχνολογίας της Hyundai Motor και ο τόπος γέννησης του νέου i30 N. Εκτείνεται σε περισσότερα από 3.3 εκατομμύρια τετραγωνικά μέτρα γης και αποτελείται από διάφορα Κέντρα σχεδιασμού και μηχανικής οχημάτων, επιδόσεων και δοκιμαστικής οδήγησης, αεροδυναμικής σήραγγας και περιβαλλοντικής Έρευνας & Τεχνολογία. Έχει φιλοξενήσει 34 αγώνες, συμπεριλαμβανομένου ενός Belgian Road, και έναν αγώνα υψηλών ταχυτήτων μήκους 4,5 χλμ. Συνολικά, ο χώρος διαθέτει διαδρομές 70 χιλιομέτρων.\nΤο i30 N θα παράγεται στη μονάδα παραγωγής Hyundai Motor Manufacturing Czech (HMMC) στο Nošovice της Τσεχίας. Η μονάδα εγκαινιάσθηκε το 2008 και ξεκίνησε την παραγωγή της πρώτης γενιάς i30 το ίδιο έτος. Έχει ετήσια παραγωγική δυναμικότητα 350.000 αυτοκινήτων και πληροί τα υψηλότερα ποιοτικά πρότυπα για να ανταποκριθεί στις προσδοκίες των ευρωπαίων πελατών. Οι εγκαταστάσεις της HMMC διαθέτουν επίσης μια ανοικτή πίστα δοκιμών μήκους 3,3 km, διασφαλίζοντας ότι κάθε όχημα δοκιμάζεται σε τεστ δυναμικής, θόρυβου και λειτουργιών, μαζί με έναν πλήρη έλεγχο κάτω μέρους του αμαξώματος για πιθανή διαρροή και σωστή συναρμολόγηση.\nΣχεδιασμένο με επίκεντρο της επιδόσεις\nΤο i30 N εστιάζει στις πραγματικές λειτουργίες απόδοσης, ενώ βελτιώνει σημαντικά την εμπειρία αυτών που βρίσκονται πίσω από το τιμόνι. Διαθέτει μοναδικά σχεδιαστικά σπορ στοιχεία υψηλών επιδόσεων, όπως επιθετικοί εμπρός και πίσω προφυλακτήρες και ένα νέο πίσω σπόιλερ, σε συνδυασμό με τον συνεπή, διαχρονικό σχεδιασμό της σειράς i30. Το χαμηλωμένο αμάξωμα σε συνδυασμό με τη νέα αεροδυναμική προσδίδουν στο αυτοκίνητο τη σπορ σιλουέτα του και την ισχυρή του εικόνα, ενώ παράλληλα ενισχύουν τις δυνατότητες ισορροπίας δρόμου και αγωνιστικής πίστας.\nΤο i30 N διαθέτει αυξημένα τόξα στους τροχούς με ζάντες 18 ιντσών ή τροχούς 19 ιντσών που φέρουν το λογότυπο N. Σε σύγκριση με την 5-θυρη έκδοση, το i30 N είναι χαμηλότερο 4 χιλιοστά με ζάντες 18 ιντσών και χαμηλότερο 8 χιλιοστά με ζάντες 19 ιντσών. Η υπογραφή N διακρίνεται και στις εντυπωσιακές κόκκινες δαγκάνες φρένων, καθώς και στη μάσκα Cascading στο μπροστινό μέρος. Δείχνει σαφώς από πού προέρχεται το μοντέλο και αυξάνει την αίσθηση των υψηλών επιδόσεων.\nΣτο μπροστινό μέρος, το i30 N διατηρεί επίσης την σπορ και επιθετική του εμφάνιση μέσω της μαύρης στεφάνης των προβολέων. Στο πίσω μέρος, το τριγωνικό τρίτο φως φρένων στη νέα γυαλιστερή μαύρη αεροτομή και η διπλή εξάτμιση υπογραμμίζουν την εντυπωσιακή εμφάνιση του σπορ hatchback.\nΤο εσωτερικό εστιάζει στη σύνδεση του οδηγού με το αυτοκίνητο με όλα τα σημεία επαφής. Το αυτοκίνητο είναι αφιερωμένο στους ανθρώπους που αγαπούν πραγματικά τα αυτοκίνητα. Το αποκλειστικό τιμόνι “N” εξασφαλίζει ότι ο οδηγός ελέγχει 100% όλα τα χαρακτηριστικά των επιδόσεων οδήγησης απευθείας με το χέρι. Στην αριστερή πλευρά του τιμονιού, οι οδηγοί μπορούν να επιλέξουν τρεις βασικές λειτουργίες οδήγησης: Normal, Sport και Eco. Στα δεξιά, ο οδηγός έχει άμεση πρόσβαση στο μπουτόν N για την ενεργοποίηση της λειτουργίας “N” ή στην προσαρμοσμένη ρύθμιση που είναι ορατή στην οθόνη πλοήγησης. Για τον καλύτερο έλεγχο του κινητήρα, ο οδηγός μπορεί να ενεργοποιήσει τη λειτουργία Rev χρησιμοποιώντας το ειδικό μπουτόν “Rev” ακριβώς πάνω από το μπουτόν “N”. Το τιμόνι κατασκευάζεται με το μοναδικό μπλε λογότυπο N στο κάτω μέρος.\nΤο i30 N διαθέτει ακρίβεια, ασφάλεια και ανθεκτικότητα στην ενθουσιώδη οδήγηση. Οι σύγχρονες τεχνολογίες υψηλών επιδόσεων μπορούν να συνδυάζονται αποτελεσματικά για την ομαλή και ελεγχόμενη οδήγηση. Τα βασικά χαρακτηριστικά υψηλών επιδόσεων είναι τα κορυφαία της κατηγορίας για το πρώτο μοντέλο στης σειράς N της Hyundai Motor και μπορούν να επιλεγούν ξεχωριστά από τον οδηγό ανάλογα με της οδηγικές απαιτήσεις.\nΤο i30 N προσφέρει υψηλό επίπεδο ακρίβειας στο τιμόνι του, προσφέροντας εμπιστοσύνη στον οδηγό: το σύστημα R-MDPS, παρέχει σταθερότητα στο όχημα σε υψηλές ταχύτητες και κάνει το αυτοκίνητο να ανταποκρίνεται άμεσα και στις χαμηλότερες ταχύτητες.\nΤο Launch Control του i30 N ρυθμίζει τη ροπή του κινητήρα όταν ξεκινάει από στάση, βοηθώντας στην εκκίνηση του σαν επαγγελματία οδηγό αγώνων. Με τον ηλεκτρονικό έλεγχο ευστάθειας (ESC) εκτός λειτουργίας και τον αποσυνδεδεμένο συμπλέκτη, η πρώτη ταχύτητα μπορεί να ενεργοποιηθεί αμέσως απελευθερώνοντας το πεντάλ του συμπλέκτη μέσα σε πέντε δευτερόλεπτα μετά την πλήρη επιτάχυνση.\nΗ λειτουργία Rev matching ρυθμίζει αυτόματα τις στροφές του κινητήρα όταν ο οδηγός μεταβαίνει από μια υψηλότερη σε μια χαμηλότερη ταχύτητα. Συνεπώς, ανάλογα με τη λειτουργία οδήγησης, επιτρέπει ομαλότερες ή πιο σπορ μεταβάσεις. Το μπουτόν Rev matching μπορεί να ενεργοποιηθεί εύκολα με το χέρι, καθώς βρίσκεται στη δεξιά πλευρά του τιμονιού.\nΗλεκτρονικά ελεγχόμενη ανάρτηση (ECS)\nΕλέγχοντας τη δύναμη απόσβεσης, βελτιώνονται και η οδήγηση και η σταθερότητα. Ανάλογα με τις συνθήκες οδήγησης, από τα καθημερινά δρομολόγια μέχρι την οδήγηση σε πίστα, η απόδοση του οχήματος μπορεί να ρυθμιστεί. Η χρήση ηλεκτρομαγνητικής βαλβίδας εγγυάται ακριβή και άμεσο έλεγχο της δύναμης απόσβεσης. Επιτρέπει στον οδηγό να επηρεάζει την ακαμψία της ανάρτησης με το πάτημα ενός κουμπιού.\nΤο σύστημα ηλεκτρονικού ελέγχου ευστάθειας (ESC) σταθεροποιεί το όχημα κατά τη διάρκεια ελιγμών. Εάν είναι επιθυμητό, το σύστημα ESC μπορεί να απενεργοποιηθεί εντελώς για μεγιστοποίηση της αίσθησης οδήγησης σε πίστα.\nΗλεκτρονικό διαφορικό περιορισμένης ολίσθησης (E-LSD) (με πακέτο επιδόσεων)\nΗ σταθερότητα του i30 N στις στροφές επιτυγχάνεται με διαφορετικά χαρακτηριστικά επιδόσεων, όπως το ηλεκτρονικά ελεγχόμενο διαφορικό περιορισμένης ολίσθησης (E-LSD). Αυτό επιτρέπει στους τροχούς να γυρίζουν σε διαφορετικές ταχύτητες εφαρμόζοντας διαφορετικές ποσότητες ροπής, ανάλογα με τη μεταφορά φορτίου από τον εσωτερικό προς τον εξωτερικό τροχό εμπρός άξονα. Η ολίσθηση του τροχού σε συγκεκριμένες συνθήκες μειώνεται και η υποστροφή στις στροφές ελαχιστοποιείται. Το σύστημα E-LSD αυξάνει τη μέγιστη ταχύτητα στροφών και την οδηγική απόλαυση.\nΗλεκτρονική γεννήτρια ήχου (ESG)\nΓια να προσφέρει στο εσωτερικό του το i30 N μια πραγματική εμπειρία υψηλών επιδόσεων, παράγεται από τον κινητήρα ένας σπορ ήχος προερχόμενος από την ηλεκτρονική γεννήτρια ήχου στο πλαίσιο του αμαξώματος. Στην καμπίνα, στη βάση του παρμπρίζ, παρέχει επιπλέον ακουστική για να ταιριάζει με τη διάθεση του οδηγού.\nΣύστημα βαλβίδων μεταβλητής εξαγωγής (με πακέτο επιδόσεων)\nΑνάλογα με τη λειτουργία οδήγησης, ο πελάτης μπορεί να επιλέξει διαφορετικούς ήχους εξάτμισης και έτσι να διαχειριστεί ενεργά τη βαλβίδα εξαγωγής. Ο ήχος διαφέρει ανάλογα με το μέγεθος του ανοίγματος της βαλβίδας. Η διπλή εξάτμιση διαθέτει πολλαπλές ρυθμίσεις, επιτρέποντας στο αυτοκίνητο να αυξάνει τον όγκο του ήχου από την κανονικό σε πολύ ισχυρό.\nΟι οδηγοί μπορούν να επιλέξουν ανάμεσα σε πέντε λειτουργίες οδήγησης: Eco, Normal, Sport, N και N με προσαρμοσμένες ρυθμίσεις, οι οποίες μπορούν να ενεργοποιηθούν χρησιμοποιώντας τα δύο ειδικά μπουτόν στο τιμόνι. Οι διαφορετικοί τρόποι μεταβάλλουν τον χαρακτήρα του αυτοκινήτου, ρυθμίζοντας τις παραμέτρους του κινητήρα, τις αποσβέσεις, τον ηλεκτρονικό έλεγχο ευστάθειας (ESC), ηλεκτρονικό διαφορικό περιορισμένης ολίσθησης (E-LSD), τον ήχο του κινητήρα, το σύστημα διεύθυνσης και τη λειτουργία Rev. Στη λειτουργία N Custom, οι οδηγοί μπορούν να επιλέξουν από τις ρυθμίσεις Eco, Normal, Sport και Sport + για κάθε εξάρτημα υψηλής απόδοσης που ταιριάζει με τις προτιμήσεις οδήγησης και τις οδικές συνθήκες.\nΡυθμίσεις Μπουτόν Οδηγικής Λειτουργίας N Button\nEco Normal Sport N Mode N Custom\nΚινητήρα Λειτουργίες Κινητήρα ECO NORMAL SPORT SPORT+ NORMAL / SPORT / SPORT+\nRev Matching OFF NORMAL SPORT SPORT+ OFF / NORMAL / SPORT / SPORT+\nΗλεκτρονικό διαφορικό περιορισμένης ολίσθησης (E-LSD) NORMAL NORMAL SPORT SPORT NORMAL / SPORT\nΘόρυβος εξάτμισης (after-fire sound & variable exhaust sound)* ECO NORMAL SPORT SPORT+ (with After-fire sound) NORMAL / SPORT / SPORT+\nΡυθμίσεις Αμαξώματος Ηλεκτρονικά Ελεγχόμενη Ανάρτηση (ECS) NORMAL NORMAL SPORT SPORT+ NORMAL / SPORT / SPORT+\nΣύστημα Διεύθυνσης NORMAL NORMAL SPORT SPORT+ NORMAL / SPORT / SPORT+\nΗλεκτρονικός έλεγχος ευστάθειας (ESC) NORMAL NORMAL NORMAL SPORT NORMAL / SPORT / OFF\nΙσχυρό πακέτο επιδόσεων\nΤο i30 N διαθέτει έναν υπερ-τροφοδοτούμενο κινητήρα 2.0 λίτρων με δύο επιλογές: τον κινητήρα Standard Package που αποδίδει 250 PS, ενώ η μέγιστη ισχύς του κινητήρα Performance Package αποδίδει 275 ίππους. Και οι δύο επιλογές παρέχουν μέγιστη ροπή 353 Nm και φτάνουν σε μέγιστη ταχύτητα 250 km/h. Η έκδοση των 250 PS επιταχύνει στα 100 km/h σε 6,4 δευτερόλεπτα * και αντίστοιχα η έκδοση 275 PS σε 6,1 δευτερόλεπτα *.\nΟ κινητήρας διατίθεται με μπροστινή κίνηση και 6-τάχυτο μηχανικό κιβώτιο ταχυτήτων. Το i30 N με πακέτο επιδόσεων περιλαμβάνει αποκλειστικά ελαστικά Hyundai N 19 ιντσών Pirelli P-Zero υψηλής αντοχής, διακριτικές κόκκινες δαγκάνες φρένων N και μεγαλύτερους δίσκους φρένων (μπροστά 18 ιντσών, 17 ιντσών πίσω). Το σύστημα ηλεκτρονικής περιορισμένης ολίσθησης (E-LSD) και το σύστημα μεταβλητής βαλβίδας εξαγωγής είναι πρόσθετα χαρακτηριστικά που περιλαμβάνονται στο πακέτο επιδόσεων για να παρέχουν την βέλτιστη εμπειρία σε αγώνες σε πίστα.\nΟι λειτουργίες οδήγησης του i30 N μπορούν να εμφανιστούν στην 5.0 ιντσών οθόνη αφής ή στην προαιρετική 8.0 ιντσών οθόνη αφής με πλοήγηση, που περιλαμβάνει πληροφορίες σχετικά με την ισχύ, τη ροπή στρέψης, το turbo boost καθώς και έναν χρονοδιακόπτη lap και επιτάχυνσης. Το συγκεκριμένο μενού της οθόνης Mode N προσφέρει επίσης ρυθμίσεις για τον κινητήρα, την ανάρτηση, το τιμόνι, το διαφορικό (στο πακέτο επιδόσεων), τη λειτουργία Rev, τον ήχο της εξάτμισης και τον έλεγχο ευστάθειας.\nΤο i30 N περιλαμβάνει τόσο το Apple CarPlay όσο και το Android Auto. Και τα δύο συστήματα επιτρέπουν στους χρήστες να συνδέουν τις συσκευές τους για την προβολή και τον έλεγχο των λειτουργιών μουσικής, τηλεφώνου ή πλοήγησης στην οθόνη. Η ομαλή συνδεσιμότητα επιτρέπει στους οδηγούς και τους επιβάτες να παραμείνουν συνδεδεμένοι ενώ παράλληλα παραμένουν επικεντρωμένοι στο δρόμο. Η Hyundai Motor προσφέρει επίσης μια ασύρματη επαγωγική βάση φόρτισης για κινητά τηλέφωνα (standard Qi) και 7-ετή δωρεάν συνδρομή στις υπηρεσίες LIVE. Οι υπηρεσίες LIVE προσφέρουν ενημερωμένες πληροφορίες σε πραγματικό χρόνο για καιρικές συνθήκες, κίνηση, κάμερες ταχύτητας και online αναζητήσεις για σημεία ενδιαφέροντος.\nΠροσφέροντας τα πιο εξελιγμένα χαρακτηριστικά ενεργητικής ασφάλειας το νέο i30 N, καθιστά την τεχνολογία Hyundai Motor προσβάσιμη σε όλους, όπως και ολόκληρη η γκάμα του i30.\nΤο i30 N διαθέτει χαρακτηριστικά ασφαλείας όπως : σύστημα Αυτόματης Έκτακτης Πέδησης (AEB), σύστημα Προειδοποίησης Απόσπασης Προσοχής Οδηγού (DAA), σύστημα Υποβοήθησης Διατήρησης Λωρίδας (LKAS), σύστημα Πληροφόρησης Ορίων Ταχύτητας, το οποίο εμφανίζει το όριο ταχύτητας σε πραγματικό χρόνο.\nΤο σύστημα Αυτόματης Ρύθμισης Υψηλής Σκάλας Φώτων (HBA) ανιχνεύει τόσο τα οχήματα στο αντίθετο ρεύμα όσο και τα προπορευόμενα οχήματα που βρίσκονται στην ίδια λωρίδα τη νύχτα και ελέγχει τα φώτα χαμηλής δέσμης ανάλογα με την περίπτωση, μειώνοντας έτσι τις πιθανότητες ενόχλησης σε άλλους οδηγούς. Το σύστημα HBA ενεργοποιεί και πάλι αυτόματα τους προβολείς και επομένως μεγιστοποιεί την οπτική γωνία του οδηγού μόλις δεν εντοπιστούν οχήματα.\nΒενζίνη : THETA 2.0T-GDI (250PS)\nΚινητήρας THETA 2.0 T-GDI, 16-valve MLA, DOHC E-CVVT\nΚυβισμός 1998 cc\nΔιάμετρος x Διαδρομή 86.0 x 86.0 mm\nΣχέση συμπίεσης 9.5\nΙσχύς σε ίππους 250 PS (184 kW) @ 6000 rpm\nΜέγιστη ροπή 353 Nm @ 1,450 ~ 4000 rpm\n0-100 km/h (δευτερόλεπτα)* 6.4\nΒενζίνη : THETA 2.0T-GDI with Performance Package (275PS)\nΙσχύς σε ίππους 275 PS (202 kW) @ 6000 rpm\nΜέγιστη ροπή 353 Nm @ 1,450 ~ 4700 rpm\n0-100 km/h (δευτερόλεπτα)* 6.2\nΚινητήρες Βενζίνης – Ταχύτητες\nΚινητήρας 2.0 T-GDI (250 PS) 2.0T-GDI (275 PS)\nΧειροκίνητο 6 6\n1η 3.083 3.083\n2η 1.931 1.931\n3η 1.696 1.696\n4η 1.276 1.276\n5η 1.027 1.027\n6η 0.854 0.854\nΌπισθεν 3.588 3.588\nΜετάδοσης 4.154 (1/2/R)\n3.176 (3/4/5/6) 4.333 (1/2/R)\nΕμπρός Γόνατα τύπου MacPherson\nΤύπος R-MDPS (RACK TYPE MOTOR DRIVEN POWER STEERING)\nΣυνολική αναλογία STD: 12.23 (@360°), PP: 12.31 (@360°)\nΣτροφές τιμονιού 5.8 μέτρα\nΚύκλος στροφής-ακτίνα 2.14\nΕμπρός Disc Type, 17″ : STD /18″ : OPT (PP)\nΠίσω Disc Type, 16″ : STD /17″ : OPT (HAND PARKING)\nMaster Cylinder Φ23.81\nBooster Size 10″ (LHD,RHD)\nΤύπος Τροχού Ελαστικά\n7.5Jx18 AL 225/40R18\n8.0Jx19 AL 235/35R19\nΎψος STD: 1,451 (18” tyre) / P PKG: 1,447 (19” tyre)\nΑπόσταση από το έδαφος STD: 136 / P PKG: 132\nΧώρος για το κεφάλι 994 977\nΧώρος για τα πόδια 1,073 883\nΧώρος για τους ώμους 1,427 1,406\nΡεζερβουάρ Καυσίμου 50\nΧώρος Αποσκευών (χωρίς την πίσω μπάρα ακαμψίας) Minimum 395\nΧώρος Αποσκευών (με την πίσω μπάρα ακαμψίας) Minimum: 381\nΑπόβαρο 1,400 – 1,480 1,429 – 1,509\nΜικτό βάρος 1,950 1,950\n* Τα στοιχεία είναι προσωρινά και όχι επιβεβαιωμένα πιθανά να υπόκεινται σε αλλαγές.


" /> Άννα Τσιτσιγιάννη, Πρόεδρος ΣΥ.Δ.Α.Μ. - Insurance Innovation\n20/12/2019 - 2:04μμ | Άννα Τσιτσιγιάννη\n“Μόνο η σοβαρότητα και ο αποδεδειγμένος επαγγελματισμός θα φέρει συνείδηση ασφαλιστική”.\nΤο insuranceforum.gr ολοκλήρωσε με μεγάλη επιτυχία το 32ο Ασφαλιστικό Συνέδριό του, που πραγματοποιήθηκε για τρίτη χρονιά στην πόλη του Βόλου με τη συνδιοργάνωση του Συνδέσμου Διαμεσολαβούντων Ασφαλειών Ν. Μαγνησίας (ΣΥ.Δ.Α.Μ.) και υπό την Αιγίδα του Επιμελητηρίου Μαγνησίας. Η κα. Άννα Τσιτσιγιάννη, Πρόεδρος του ΣΥ.Δ.Α.Μ. δήλωσε χαρούμενη και για τη φετινή συνεργασία με το insuranceforum.gr, ενώ υπογράμμισε πως αυτά που ενώνουν τους επαγγελματίες του κλάδου είναι περισσότερα από αυτά που τους χωρίζουν. Με αφορμή της συνδιοργάνωσης του Ασφαλιστικού Συνεδρίου στον Βόλο, η κα. Τσιτσιγιάννη, παραχώρησε συνέντευξη στο insuranceforum.gr και τον Αντώνη Αντωνόπουλο.\nΠοιοι οι στόχοι του Συνδέσμου Διαμεσολαβούντων Ασφαλειών Ν. Μαγνησίας για τα επόμενα χρόνια;\nΤσ.Αν.: Στόχος υπ’ αριθμόν ένα είναι η προσέλκυση, αν είναι δυνατόν, όλων των συναδέλφων της Μαγνησίας. Καλούμε όλους να ”αγκαλιάσουν” τον σύλλογό μας. Να γίνουν ενεργά μέλη και με την παρουσία και τη βοήθειά τους, σίγουρα μπορούμε να κάνουμε πολύ περισσότερα. Μπορούμε να έχουμε δυνατότερη φωνή, περισσότερες ιδέες, πιο δυναμικές διεκδικήσεις, να είμαστε περισσότερο υπολογίσιμη δύναμη πανελλαδικά και φυσικά, τότε κ μόνον τότε, θα μπορούμε να έχουμε και καλύτερη εκπροσώπηση.\nΑυτό όμως ακόμη, όπως διαπιστώσατε, είναι ζητούμενο!! Είναι κρίμα… Έρχονται δύσκολες καταστάσεις κ πρωτόγνωρες. Όλοι μαζί, θα τα καταφέρναμε καλύτερα.\nΠοια τα προβλήματα και οι δυσκολίες που συναντάμε στο επάγγελμα του ασφαλιστικού διαμεσολαβητή στον Βόλο;\nΤσ.Αν.: Στην πόλη μας, όπως και παντού φαντάζομαι, έχουμε ακριβώς τα ίδια προβλήματα. Τίποτε δεν αλλάζει επί της ουσίας. Τα προβλήματα είναι εδώ κι εμείς κάνουμε πως δε τα βλέπουμε. ‘”Συνάδελφοι” μαύροι, κόκκινοι κι εγώ δε ξέρω τι άλλο, άσχετοι, που κάνουν τους ασφαλιστές (σε εποχή IDD). Οι τράπεζες που έχουν πρώτο τους μέλημα την πώληση ασφαλιστηρίων. Το διαδίκτυο, τα πολυκαταστήματα και όποιος άλλος μπορείτε να φανταστείτε. ΟΛΟΙ ”συνάδελφοι στην τρέλα”!\nΚανένας τελικά, καμιά οδηγία, κανένας νόμος, δε μπόρεσε ποτέ να βάλει μια σειρά σε όλο αυτό. Όλοι εδώ, να πουλάνε το ό,τι. “Τα πάντα όλα”. “Πάρε κόσμε, είμαστε οι πιο φθηνοί”!\nΚαι δε λέμε ψέμματα: Το φθηνήναμε πολύ το επάγγελμα. Το βάλαμε κάτω και το διαλύσαμε. Πάρε ασφάλεια αυτοκινήτου με την …ώρα!!!! Σε περίπτωση αμέλειάς σου, “βλακείας” σου στο δρόμο, μια επιταγή 1.250.000€ για οτιδήποτε κάνεις σε άλλους (για τον κλάδο αυτοκινήτου μιλώ που ξεφτιλίστηκε εντελώς), από 2€ τη μέρα! Ποιος φταίει; Κανείς! Μόνοι μας βγάζουμε τα μάτια μας…\nΚι είναι κι οι άλλοι, οι ”πιστοποιημένοι”, οι ”σωστοί”, οι ”εντάξει”, οι ”όπως προβλέπει ο νόμος”, που αμήχανοι παρακολουθούν τις ομολογουμένως ”ραγδαίες” εξελίξεις στην ασφάλιση. Στο χώρο που ξέρουν, αγαπούν κ δουλεύουν με σοβαρότητα κ by the book (που λέμε στο Πήλιο).\nΓι αυτό τους καλώ όλους. Ανεξαιρέτως. Να δώσουν φωνή και δύναμη στον σύλλογο να μπορεί να συμμετέχει στις αποφάσεις. 2-3 άνθρωποι τι να σου κάνουν; Τι να πρωτοκάνουν;\nΟ κόσμος του Βόλου έχει Ασφαλιστική Συνείδηση;\nΤσ.Αν.: Όλοι θέλουν να εξασφαλιστούν νομίζω. Όλοι μάς χρειάζονται και με τη σωστή ενημέρωση και τον επαγγελματισμό μας μπορούμε να ”χτίσουμε” συνείδηση.\nΧρειάζεται όμως, να αναβαθμίζουμε καθημερινά το επάγγελμα, να είμαστε σοβαροί και χρήσιμοι στους συνανθρώπους μας, να έχουμε (οι επαγγελματίες του χώρου) έναν ενιαίο τρόπο σκέψης και συμπεριφοράς προς τους πελάτες, να τους δείχνουμε κ να αποδεικνύουμε κάθε μέρα πως μαζί μας, όλα είναι σοβαρά, σωστά και σίγουρα! Με τον τρόπο αυτό, και εμείς θα διαφοροποιηθούμε από τον χαμό αλλά ΚΑΙ οι πελάτες μας θα είναι η διαφήμιση του επαγγελματία ασφαλιστή! Έτσι φτιάχνεται η ασφαλιστική συνείδηση. Όχι με κακόγουστες αρκούδες κ απατημένους συζύγους, ούτε με ανθρώπους που αφού αρρωστήσουν ή τρακάρουν, ψάχνουν στο διαδίκτυο ν ασφαλιστούν(?!!).\nΟ ευτελισμός δε βοηθά. Μόνο η σοβαρότητα και ο αποδεδειγμένος επαγγελματισμός θα φέρει συνείδηση ασφαλιστική.\nΑν βοηθήσει και το κράτος με φοροαπαλλαγές και κίνητρα, μόνο καλό θα έκανε και στο ίδιο αλλά και στο κοινωνικό σύνολο.\n32ο insuranceforum.gr Άννα Τσιτσιγιάννη Ασφαλιστικό Συνέδριο Βόλος ΣΥΔΑΜ συνέδριο


Η Antopack έχει βαθειά επίγνωση της ευθύνης της προς την κοινωνία και το φυσικό περιβάλλον. Είμαστε μέρος της ιστορίας του Βόλου και των κατοίκων του, και γι’αυτό συνεχίζουμε να ενδυναμώνουμε τους δεσμούς μας με την πόλη και να επιστρατεύουμε πρακτικές που συμβάλλουν στην προστασία του περιβάλλοντος.\nΤο Antopack Green είναι μια πρωτοβουλία που αγκαλιάζει τις ανανεώσιμες μορφές ενέργειας και διασφαλίζει την σωστή χρήση των πρώτων υλών. Εφαρμόζουμε στο εργοστάσιό μας, στρατηγικές που συμβάλλουν στην εξοικονόμηση ηλεκτρικής ενέργειας, και είμαστε πολύ αυστηροί με τις διαδικασίες ανακύκλωσης διάφορων υλικών, συμπεριλαμβανομένων και όλων των μπαταριών που χρησιμοποιούνται απο τα μηχανήματά μας.\nTo Forest Stewardship Council (FSC) είναι ένας διεθνής μη-κερδοσκοπικός οργανισμός που προωθεί την υπεύθυνη διαχείριση των δασών παγκοσμίως. Όλο το χαρτί με την πιστοποίηση FSC προέρχεται από δάση που είναι βιώσιμα και η διαχείριση τους είναι με διαδικασίες που βασίζονται στην ηθική, πράγμα που διασφαλίζει την προστασία και την μακροβιότητά τους και κατά συνέπεια την άγρια ζωή. Το χαρτί και το χαρτόνι που χρησιμοποιείται στην Antopack προέρχεται από προμηθευτές που φέρουν την πιστοποίηση FSC.\nΜια εταιρεία είναι οι άνθρωποί της, γι’αυτό και ένα μεγάλο μέρος του εταιρικού ήθους της Antopack, ορίζεται από τις υγιείς σχέσεις μας με τους ανθρώπους μας. Οι εργαζόμενοι της Antopack είναι αφοσιωμένοι σε αυτή, γιατί μεγάλωσαν μαζί της, εκπαιδεύτηκαν και συνεχώς εκπαιδεύονται ώστε να εξειδικευτούν στο αντικείμενό τους και να κατακτήσουν σημαντική γνώση και εφόδια για τη ζωή τους. Η εταιρεία ανταποδίδει αυτή της αφοσίωση με κίνητρα, και φυσικά προσπαθεί να διασφαλίσει τις θέσεις εργασίας που προσφέρει ακόμα και σε τόσο δύσκολες οικονομικά εποχές. Η διασφάλιση των θέσεων εργασίας και η δημιουργία νέων υποστηρίζει γενικότερα την τοπική κοινωνία που μαστίζεται από ανεργία. “Στόχος μας είναι να υποστηρίζουμε την τοπική κοινωνία, καταρχάς διατηρώντας τις ήδη υπάρχουσες θέσεις εργασίας ή προσφέροντας νέες.” — Γιάννης Δ. Αντωνίου, Γενικός Διευθυντής Επιχειρήσεων\nΗ Antopack έχει συνείδηση των στενών δεσμών της με την κοινότητα των κατοίκων του Βόλου, και γι’αυτό συμμετέχει σε πολλές δραστηριότητες, όπως εράνους και εκδηλώσεις που προάγουν την υγεία και την ευζωία των συμπολιτών μας. Ομάδα από την Antopack συμμετείχε περήφανα στον ετήσιο ημιμαραθώνιο Βόλου τον Απρίλιο του 2016, και επίσης συμμετείχε σε έρανο για την δωρεά τροχοκαθισμάτων για άτομα με κινητικές δυσκολίες.